Nova istorija Srbije – dotle čak idu očekivanja pojedinih krugova u Srbiji od pobede Donalda Trampa na predsedničkim izborima u Sjedinjenim Američkim Državama, a pred obeležavanje 21. godine od potpisivanja Dejtonskog sporazuma. dalje Nikšićani traže od RS četiri miliona evra\nČetiri miliona evra duga po osnovu koncesija za vode Bilećkog jezera potražuje opština Nikšić od komšija iz Bileće. dalje Ivanić od danas predsedavajući Predsedništva BiH/Odnosi sa BGD opterećeni Srebrenicom i Izetbegovićem\nSARAJEVO - Predsedavajući Predsedništva BiH od danas će, prema načelu rotacije, biti član Predsedništva BiH iz Republike Srpske Mladen Ivanić. dalje Kako je Dodik zavolio Srebrenicu\nNakon što je u utorak u Srebrenici predsjednik Republike Srpske (RS) Milorad Dodik kazao kako bi dvije entitetske vlade trebale u tom gradu održati zajedničku sjednicu s ciljem ekonomskog razvoja i izdvajanja novca za obnovu infrastrukture, iz Vlade Federacije BiH još nema stava o tome. dalje Crna knjiga Dodikovih neprijatelja\nNa stranačkom skupu Saveza nezavisnih socijaldemokrata (SNSD) u Banjaluci 30. oktobra, predsjednik bh. entiteta Republika Srpska (RS) i lider ove stranke Milorad Dodik najavio je da će biti napravljena "Crna knjiga" svih onih koji su ikada na bilo koji način naštetili SNSD-u. dalje U potrazi za krivičnim prijavama protiv hrvatskih oficira\nMinistarstvo unutrašnjih poslova Republike Srpske, kako su naveli, od 1996. do 2010. godine, podnijelo je 10 izvještaja za ratne zločine koji su počinjeni nad civilnim stanovništvom u Bosni i Hercegovini. Priču o krivičnim prijavama protiv 16 oficira HVO-a, aktualizirali su mediji. U Hrvatskoj osuđuju politizaciju pravosuđa. dalje Dodik: Vreme je da prekinem komunikaciju sa Izetbegovićem/Izetbegović: Ne pretim ni Dodiku, ni Srpskoj\nSARAJEVO/BANJALUKA - Predsednik Republike Srpske Milorad Dodik izjavio je danas da je vreme da prekine svaku komunikaciju sa bošnjačkim članom Predsedništva BiH Bakirom Izetbegovićem iako, kako je rekao, misli da je BiH neophodan snažan jedinstven politički faktor. dalje Ivanić: Vidljiva arapizacija pojednih delova Sarajeva/Incko: Politička situacija u BiH se pogoršala\nSARAJEVO - Srpski član Predsedništva BiH Mladen Ivanić upozorio je da pojedini delovi Sarajeva počinju da se arapizuju i da je to čak jako vidljivo. dalje Duraković bojkotovao Grujičića/Ćamil Duraković pismom se oprostio od funkcije načelnika Srebrenice\nŠirom Republike Srpske, ali i BiH danas su načelnici i gradonačelnici preuzimali dužnosti od prethodnika. dalje Secesija RS je nedopustiva Visoki predstavnik međunarodne zajednice u BiH Valentin Incko danas je na sednici Saveta bezbednosti Ujedinjenih nacija optužio vlast u Srpskoj i njenog predsednika Milorada Dodika da organizovanjem referenduma o Danu RS ruše “Dejton” i zagovaraju disoluciju BiH i upozorio da međunarodna zajednica to ne bi smela dalje da toleriše. dalje Kinezi hoće da grade ekonomske zone u RS/ Dodik u Pekingu: Strateški sporazum sa kompanijom „Huavej“\nČENGDU - Predsednik Srpske Milorad Dodik najavio je da će u narednih nekoliko meseci biti kreiran sporazum o ekonomskoj i drugoj saradnji RS sa kineskom provincijom Sečuan, koji bi trebalo da bude potpisan prilikom posete Banjaluci guvernera ove provincije Jin Lija. dalje Vlada RS: Visoki predstavnik krši načela međunarodnog prava BANJA LUKA - Vlada Republike Srpske izrazila je sinoć snažno protivljenje zbog izjave međuanrodnog predstavnika Valentina Incka "Vol strit džornalu, u kojoj je podsticao zapadnu zajednicu da smeni legalno izabranog predsednika RS. dalje Ko čini bošnjačku državnu mafiju!? Policijske službe i pravosuđe BiH moraju da pokrenu istragu zbog tvrdnji Fahrudina Radončića da je za ubistvo Ramiza Delalića Ćele odgovorna "bošnjačka državna mafija", a najvažnije bezbednosno pitanje je da li ta mafija i dalje postoji i ko su njeni članovi ... dalje NSRS: 9. januar ostaje Dan RS/Odluku Skupštine RS kritikovali Savet Evrope, EU, SAD...\nBANJALUKA - Narodna skupština Republike Srpske usvojila je danas po hitnom postupku Zakon o Danu Republike Srpske koji predviđa da 9. januar bude obeležavan i da se praznuje kao sekularni praznik. dalje Militarizacija policije RS kao mač i štit aktuelne vlasti\nVlada Republike Srpske (RS) naredne godine u Banjaluci planira početi izgradnju centra za obuku policajaca. Izgradnja ovog centra planira se na prostoru nekadašnje kasarne Zalužani kod Banjaluke. dalje Ivanić: Bošnjački političari na potezu/Dodik: Majkama Srebrenice ponudiću kancelariju u zgradi opštine Srebrenica/Duraković: Nastavljam pravnu bitku, žalba Ustavnom sudu BiH\nSARAJEVO - Prve poteze na poboljšanju odnosa BiH i Srbije trebalo bi ipak da povuku bošnjački političari, smatra član Predsedništva BiH iz reda srpskog naroda Mladen Ivanić, uoči preuzimanja predsedavanja Predsedništvom BiH. dalje Čović/Dodik: Stranci da napuste sud BiH Stranke predsednika Srpske Milorada Dodika i hrvatskog člana Predsedništva BiH Dragana Čovića uputiće u parlament u Sarajevu Zakon o Ustavnom sudu Bosne i Hercegovine čija je suština u tome da se pri donošenju odluka u najvišoj pravnoj instanci eliminiše - politički uticaj ove institucije. dalje Dodik: RS će odustati od EU, ako EP osudi referendum i uvede sankcije Predsednik Republike Srpske Milorad Dodik izjavio je danas da će Republika Srpska "izaći iz evropske agende", ako Evropski parlament osudi održavanje referenduma u tom entitetu o Danu RS i uvede sankcije. dalje Ministri EU: Referendum u RS rešiti u pravnom okviru i dijalogom\nŠefovi diplomatija Evropske unije danas su u Luksemburgu podstakli institucije BiH da pitanje referenduma u Republici Srpskoj reše "kroz pravni postupak, konstruktivan dijalog i ustavni okvir". dalje CIK potvrdio: Grujičić novi načelnik Srebrenice/Dodik: Srebrenica je završena stvar\nSARAJEVO - Centralna izborna komisija BiH utvrdila je na današnjoj sednici rezultate lokalnih izbora koji potvrđuje da je Mladen Grujičić, kandidat srpskih stranaka, novi načelnik Srebrenice. dalje Litvanski dugovi stižu na naplatu RS\nOkružni sud u Kaunasu u Litvaniji obavezao je Banku Srpske u likvidaciji da litvanskoj Ukio banci koja je u stečaju, isplati 25 miliona maraka plus kamate. dalje Dodik:Ne pretvaram se da podžavam neuspeli koncept\nNe želim da se pretvaram da podržavam neuspeli koncept nazvan Bosna i Hercegovina, izjavio je u utorak AFP-u predsednik Republike Srpske Milorad Dodik i dodao da je ipak spreman da radi "kako bi se osiguralo održivost BiH koja predviđena ustavom". dalje Skupština RS: Referendum o Danu RS uspešan, rezultati punovažni\nNarodna skupština Republike Srpske usvojila je danas u Banjaluci izveštaj Republičke komisije za sprovođenje referenduma o Danu RS u kojem je konstatovano da je referendum uspešno održan i da je punovažan. dalje Grujičić: Inicijativa za poništenje izbora ostaće inicijativa/Duraković najavio žalbu, očekuje još glasova\nBEOGRAD - Zajednički srpski kandidat za načelnika Srebrenice Mladen Grujičić izajvio je u da su izbori u toj opštini sprovedeni po zakonu i da inicijativa za poništenje izbora nema zakonsko uporište već je reč o političkoj manipulaciji. dalje Izetbegović traži ponavljanje izbora u Srebrenici i Stolcu\nSARAJEVO - Lider SDA Bakir Izetbegović najavio je danas da će tražiti ponavljanje izbora u Srebrenici zbog nerazjašnjenje uloge policije Republike Srpske pri prebrojavanju glasova, a da izbori u Stolcu moraju da se ponove kako bi se rešili problemi nakon što je glasanje 2. oktobra prekinuto zbog nasilja. dalje Glasovi prebrojani za Srebrenicu, Grujičić u prednosti/Manipulacije na biračkim mestima u FBiH za Srebrenicu\nU Glavnom centru za brojanje glasova u Srajevu prebrojani su listići sa nedeljnih izbora za Srebrenicu, a kako nezvanično saznaju mediji u Republici Srpskoj zajednički kandidat srpskih stranaka Mladen Grujičić je u ubedljivoj prednosti nad aktuenim načelnikom te opštine Ćamilom Durakovićem. dalje Zašto su građani u RS kaznili opoziciju?\nNakon objavljivanja rezultata lokalnih izbora u BiH i dalje je najveće iznenađenje izborni debakl Saveza za promjene u RS. dalje Bosić se povukao sa mesta predsednika SDS\nDOBOJ - Predsednik Srpske demokratske stranke (SDS) Mladen Bosić povukao se danas sa te funkcije, posle lošeg izbornog rezultata na proteklim lokalnim izobirma. dalje Novo brojanje srebreničkih glasova u Sarajevu/Duraković: Pobednik još neizvestan/Dodik: Srbin na čelu Srebrenice je problem za političare u Sarajevu\nSARAJEVO - Centralna izborna komisija BiH na hitnoj sednici odlučila je danas da izborni materijal sa pet biračkih mesta u Srebrenici prenese u Sarajevo, gde biti ponovno prebrojani. dalje Bošnjaci glasali za Srbe\nBANjALUKA - I to je moguće. Da Bošnjaci u Srpskoj daju glasove SNSD, SDS, DNS, PDP i to na istom glasačkom mestu. To se dogodilo u mesnoj zajednici Žepa kod Rogatice gde žive isključivo Bošnjaci. dalje Vlada RS utvrdila tekst Zakona o 9. januaru\nBANjALUKA - Vlada Republike Srpske (RS) utvrdila je tekst Zakona o 9. januaru, kojim će se urediti obeležavanje nastanka RS. dalje Tužilaštvo najavilo novi poziv za saslušanje Dodiku\nBANJALUKA/SARAJEVO - Nakon što je advokat predsednika Republike Srpske saopštio da se Milorad Dodik neće danas pojaviti na saslušanju u Tužilaštvu iz te pravosudne institucije BiH najavili su da će Dodiku uputiti novi poziv. dalje Duraković: Pristajemo na sve, osim da je Grujičić načelnik\nSREBRENICA - Aktuelni načelnik Srebrenice Ćamil Duraković ne priznaje poraz na nedeljnim lokalnim izborima, čeka zvaničan rezultat i poručuje da su Bošnjaci spremni na sve, osim da srpski kandidat Mladen Grujičić bude načelnik tog grada. dalje SNSD pobedio u većini opština u RS, loš rezultat opozicije\nBANJALUKA - Stranka SNSD predsednika RS Milorada Dodika ostvarila je pobedu u najvećem broju opština u Republici Srpskoj, na danas održanim lokalnim izborima u BiH, opozicione stranke su priznale debakl, a Dodik je uveren da će u Srebrenici pobediti srpski kandidat Mladen Grujičić. dalje Moguća nova kriza u BiH?/Dodik: Još jedna politička odluka Ustavnog suda BiH\nSARAJEVO - Nakon što je predsednik RS Milorad Dodik najavio podnošenje apelacije Ustavnom sudu BiH za ocenu ustavnosti obeležavanja 1. marta kao Dana državnosti BiH, mediji u toj državi postavjaju pitanje da li je vlast u Federaciji BiH ikada konstituisana. dalje Slučaj Bobar banke "težak" 125 miliona KM\nTužilaštvo BiH je, posle punih 18 meseci, spremilo optužnicu u predmetu Bobar banke i ona će biti prosleđena na potvrđivanje Sudu BiH. dalje Dodik spreman na saradnju sa Tužilaštvom BiH, ali neće u Sarajevo\nPredsednik Republike Srpske Milorad Dodik kaže da još nije dobio poziv za saslušanje ali da će se njemu odazvati. dalje Dodik zbog referenduma pozvan na saslušanje u Tužilaštvo BiH\nTužilaštvo BiH uputilo je predsjedniku Republike Srpske (RS) Miloradu Dodiku poziv za saslušanje u svojstvu osumnjičenog u predmetu u vezi s referendumom u tom entitetu, potvrdio je medijima danas portparol Tužilaštva BiH Boris Grubešić. dalje Šta nakon referenduma?\nReferendum u Republici Srpskoj (RS) je provedenuprkos odluci Ustavnog suda BiH i gotovo 100 posto građana podržalo je 9. januar kao Dan RS. Tenzije uoči referenduma nisu rezultirale incidentima, a političke izjave i ocjene analitičara mahom se kreću u pravcu onoga što se može očekivati narednih dana u smislu reakcije međunarodne zajednice. dalje Svetski mediji o referendumu u Republici Srpskoj Svetske agencije javljaju o današnjem referendumu u Republici Srpskoj ukazujući da se on održava uprkos odluke Ustavnog suda BiH, protivljenju Bošnjaka i Hrvata u BiH i negodovanju zapadnih zemalja. dalje Dodik: Putin izrazio podršku stabilizaciji u regionu\nU Moskvi je večeras održan sastanak predsednika Ruske Federacije Vladimira Putina sa predsednikom Republike Srpske Miloradom Dodikom, koji su, razgovarali o situaciji na Balkanu i različitim međunarodnim pitanjima, objavljeno je na zvaničnom sajtu ruskog predsednika, prenosi RTRS. dalje Glasačka mesta u inostranstvu za građane Republike Srpske\nNa predstojećem republičkom referendumu, koji će se održati 25. septembra 2016. godine, sa referendskim pitanjem: Da li podržavate da se 9. januar obilježava i slavi kao Dan Republike Srpske?... dalje Dodiku prete hapšenjem\nZvanično Sarajevo uz političku podršku uticajnih zapadnih zemalja pokušaće posle referenduma u Republici Srpskoj da Milorada Dodika uvuče u političku izolaciju, a nije isključeno ni da će krivično da ga gone zbog navodnog kršenja Ustava BiH i Dejtonskog sporazuma . dalje kontakt


Saopštenje povodom presude aktivistkinjama i aktivistima Inicijative mladih za ljudska prava - Žene u crnom\nŽene u crnom najoštrije osuđuju presudu Apelacionog suda kojom se aktivistkinje i aktivisti Inicijative mladih za ljudska prava kažnjavaju zbog „kršenja javnog reda i mira“, jer su na miran i dostojanstven način izrazili svoje neslaganje sa promocijom ratnog zločinca Veselina Šljivančanina, na tribini SNS-a u Beškoj 2017. godine.\nU demokratskim i pristojnim društvima svaka javna promocija ratnih zločinaca bi predstavljala kršenje javnog reda i mira i uznemiravanje javnosti.\nSvedoci smo da su u Srbiji državni organi glavni promoteri ratnih zločinaca. Ministarstvo odbrane se pretvorilo u Ministarstvo odbrane ratnih zločinaca, ratni zločinac Lazarević drži predavanja na vojnoj akademiji, o državnom trošku se štampaju knjige ratnog zločinca Nebojše Pavkovića.\nSvakodnevo saznajemo da osobe koje su bile deo politike zločina tokom devedesetih zauzimaju državne položaje, kao primer možemo uzeti Miroslava Toholja, najbližeg ratnog saradnika ratnog zločinca Radovana Karadžića i šefa njegove ratne propagande, koji je direktor izdavačke delatnosti Medija centra „Odbrana“, pri Ministarstvu odbrane. Potpredsednica Narodne skupštine, bez posledica, ismeva žrtve genocida, ratni zločinac Vojislav Šešelj, protivno zakonu i dalje je narodni poslanik.\nMediji pod kontrolom vlasti svakodnevno rade na promociji ratnih zločinaca i negiranju ratnih zločina.\nViše je nego jasno da politika zločina i genocida iz devedesetih i danas ima potpunu podršku vlasti Srbije. Ovo i ne čudi, jer je veliki broj najviših predstavnika vlasti, počevši od Aleksandra Vučića, bio deo zločinačke i genocidne politike devedesetih.\nLicemerno zvuče njihova pozivanja na „Srbiju“ i „narod“, jer kao i devedesetih kada su zločine podsticali i podržavali, oni ni danas ne brane državu, niti narod, već isključivo sebe od svoje sramne prošlosti, a na štetu građanki i građana Srbije.\nApelujemo na slobodnu javnost, građanke i građane da se odlučno suprodstave ovim pokušajima revizije istorije i slavljenja zločina, jer su u pitanju elementarna moralna načela, na kojima počiva svako pristojno duštvo.\nDruštva u kojima su zločinci heroji i uzori nemaju budućnost.\nŽene u crnom, u Beogradu, 31.10.2018.


Crnogorski premijer je u parlamentu, tokom premijerskog sata, odgovarao na pitanje šefa poslaničkog kluba Demokratske partije socijalista, Milutina Simovića, koji je pitao u kojoj mjeri aktuelna politička dešavanja mogu da utiču na ostvarivanje ključnih državnih integracionih i ekonomskih prioriteta.\n„Protesti u organizaciji DF-a, najavljeni kao mirni i demokratski, imali su od starta cilj koji je implicirao nasilnost, promjenu vlasti na način suprotan Ustavu. Time su, bez obzira na lažnu oficijelnu retoriku, oni u suštini bili nasilni, nedemokratski i agresivni. Ostvarivanje njihovog cilja planiranim putem ugrožavalo je ustavni poredak države“, poručio je Đukanović.\nOn je poručio da su protesti pokazali i druge dimenzije, prije svega suprostavljenost strateškom kursu državne politike Crne Gore, integraciji u Evropsku uniju i NATO.\n„Od ikonografije i retorike do logistike i medijske podrške opozicionih medija u Crnoj Gori i istomišljenika izvan nje. Trebalo bi dosta vremena da podsjetimo na izjave govornika koje su umnogome ličile na sve kritične trenutke u novijoj istoriji Crne Gore, kad se naša država borila za pravo da sama upravlja svojom budućnošću“, kazao je on.\nĐukanović je rekao da su organizatori protesta zloupotrebljavali emociju porodica čiji su članovi stradali u bombardovanju 1999, plašili ljude da će postati meta ISIL-a, stigli čak i do konstatacije da će Crna Gora postati legalna meta raketnih sistema nuklearnih sila.\n„Sve ovo, uz javnu i snažnu podršku sa strane, kao i završni scenario, pokazali su da je glavna meta protesta bila zapravo crnogorska suverenost, jasna namjera da se našoj državi uskrati pravo da sama bira put u budućnost, odnosno da se protivno odluci građana ponište rezultati referenduma kojim je Crna Gora obnovila nezavisnost“, kazao je on.\nJer, kako je dodao, po uvjerenju lidera protesta, u toj činjenici crnogorske nezavisnosti, situirana je „konstrukciona greška pogrešno odabranog puta razvoja Crne Gore u ovkiru evropskih i evroatlantskih integracija“.\n„Zato je njihova ideja da nasilnom promjenom vlasti dođu u političku priliku da ponište nezavisnost Crne Gore i našu državu vrate u poziciju u kojoj će o nama navodno nepogrešivo odlučivati drugi i moćniji“, naveo je premijer.\nOn je kazao da ne previđa da skupovi ove vrste animiraju ljude nezadovoljne svojim socijalnim statusom i da tome nema šta prigovoriti. „Prigovaramo samo politički neodgovornoj namjeri da se ta objektivnost zloupotrebi i njom manipuliše“.\n„Sve činjenice i protekli događaji potvrdili su da je ova politička grupacija, ili njen vodeći dio, koja je uspjela da povede za sobom nešto manje od jedan odsto biračkog tijela, od prvog dana jasno planirala nasilje i demonstracije smatrala uspješnim samo ako njihov rezultat bude upad u državne institucije i protivustavna smjena vlasti“, naveo je Đukanović.\nDa nije tako, rekao je, prihvatili bi poziv predsjednika parlamenta da se poslanicima na njihov zahtjev omogući ulazak u Skupštinu.\n„Odgovor policije, koja je bukvalno zasuta molotvljevim koktelima, suzavcima, petardama i drugim nedozvoljenim predmetima, bio je odlučan, pravovremen i primjeren datoj situaciji i uslovima“, kazao je Đukanović.\nNasilne proteste i njihove organizatore, dodao je on, osudila je većinska javnost Crne Gore i međunarodni partneri.\n„Podržavam stav svih koji se zalažu za racionalnu analizu proteklih događaja i beskrompromisan tretman u zakonskim okvirima, bez obzira na to ko su počinioci nezakonitih radnji ili eventualnog prekoračenja ovlašćenja“, kazao je Đukanović.\nOn, kako je saopštio, vjeruje da će svi pojedinačni slučajevi biti ispitani isključivo na bazi pravno validnih procedura i dokaza, „bez obzira na medijsku hajku i pokušaje plasiranja raznih falsifikata u vođenju kampanje protiv policije, odnosno države“.\nPremijer je poručio da je u ovom trenutku najvažniji nacionalni interes poziv države u NATO. Đukanović je rekao da je, nakon posjete generalnog sekretara NATO-a i ambasadora Crnoj Gori, ubijeđen da je poziv Crnoj Gori za članstvo u Alijansi nadohvat ruke.


NASA: Ne verujemo da je u Nikaragvi pao meteorit, niko nije video vatrenu loptu! – Nadlanu.com\nNASA: Ne verujemo da je u Nikaragvi pao meteorit, niko nije video vatrenu loptu!\nObjavljeno 9. sep 2014. / 10:46:52\nNASA je saopštila da se, sa jedne strane, meteorit ne može otpisati kao uzrok, ali i da treba uzeti u obzir da niko kod glavnog grada Managve nije video užarenu loptu koja osvetljava noćno nebo što je prizor neposredno pre udara meteora u tlo.\nTo ukazuje da je krater verovatno napravilo nešto drugo.\nNa fotografijama snimljenim u šumovitoj oblasti kod međunarodnog aerodroma Managve vidi se krater širok 12 metara.\nNASA procenjuje da je toliki krater mogla napraviti energija detonacije čak jedne tone eksploziva TNT.\nAmerička svemirska agencija je ocenila da bi meteorit, koji bi mogao tako nešto da napravi, morao pri prolasku kroz atmosferu da stvori vatrenu loptu nadaleko vidljivu.\nAli, niko to nije video u Managvi gde živi 1,5 miliona ljudi.\n“Da bi nešto napravilo ovako veliku rupu u tlu moralo bi da se vidi na nebu kao veoma svetla vatrena lopta. A ništa slično nije prijavljeno.., te sam veoma skeptičan”, rekao je Bil Kuk, šef odseka za meteorite u NASA.\nPortparol vlade u Managvi izjavio je u nedelju da je krater napravio “relativno mali” meteorit. Istog popodneva, naučnici iz drugih zemalja su se ponudili da dođu i istraže šta se desilo.\nSavetnik Vlade Nikaragve za ekološka pitanja, Hajme Inker rekao je da ne može da tvrdi da je pao meteorit, ali je dodao da je to “najverovatnija od svih mogućnosti”.\nPo njegovim rečima, verovatno se radi o kamenom meteoritu koji možda niko nije video kako para nebo te noći.\nStanovništvo svedoči da su čuli jaku eksploziju, uz udarni talas.\nBil Kuk iz NASA kaže da se za nikaragvanski krater mogu ponuditi druga objašnjenja, pa i ona da “neko tamo diže stvari u vazduh”.


Stiven Mnučin - Sputnjik Srbija\n00:16 28 Februar 2021\nSAD uvele sankcije osmorici iranskih zvaničnika\nSjedinjene Američke Države su uvele sankcije protiv osmorice iranskih zvaničnika koji su odgovorni za napad na američke vojne baze u Iraku, rekao je američki ministar finansija Stiven Mnučin.\nAmerika uvela niz sankcija rukovodstvu Irana\nSjedinjene Američke Države uvele su sankcije protiv niza iranskih vojnih lidera i pripremaju mere protiv ministra spoljnih poslova te zemlje Muhameda Džavada Zarifa, izjavio je američki ministar finansija Stiven Mnučin.\nAmerički ministar: Stavljanje „Huaveja“ na crnu listu – pitanje nacionalne bezbednosti\nAmerički ministar finansija Stiven Mnučin saopšio je da stavljanje kineske kompanije „Huavej“ na crnu listu predstavlja isključivo pitanje nacionalne bezbednosti i nikako nije vezano za trgovinski rat među zemljama.\nZašto Kolumbija nije dobro mesto za otpočinjanje američke vojne intervencije protiv Venecuele i njenog predsednika Nikolasa Madura?\nAmeričke demokrate nezadovoljne svedočenjem Mnučina o Deripaski\nPripadnici američke Demokratske stranke izrazili su nezadovoljstvo nakon svedočenja ministra finansija SAD Stivena Mnučina o sankcijama protiv ruske kompanije čiji je vlasnik ruski magnat Oleg Deripaska, uključujući i kompaniju „Rusal“.\nNove pretnje Vašingtona Rusiji i Iranu zbog podrške Asadu\nSAD nameravaju da vrše finansijski pritisak na Iran i Rusiju zbog njihove podrške sirijskom predsedniku Bašaru Asadu, izjavio je u utorak američki ministar finansija Stiven Mnučin.\nSpremite se, dolaze Trampove sankcije!\nAdministracija američkog predsednika Donalda Trampa najavila je da će ponovo uvesti sve sankcije Iranu, koje su prvobitno ukinute potpisivanjem nuklearnog sporazuma 2015. godine, izjavili su danas državni sekretar SAD Majk Pompeo i ministar finansija Stiven Mnučin.\nTramp bi da spreči neizbežno — novi svetski ekonomski poredak\nSastanak ministara finansija 20 najrazvijenijih zemalja sveta (G20) samo je nedvosmileno potvrdio sve veći jaz u trgovinskom sukobu SAD i ostatka sveta i grčevitu borbu Amerike da spreči neizbežno — nadolazeći novi svetski ekonomski poredak, u kome će Kina voditi glavnu reč.\nAmerika preti Rusiji, Kini i Evropi sankcijama za kupovinu iranske nafte\nSjedinjene Američke Države zapretile su da će uvesti sankcije Rusiji i svakoj evropskoj zemlji koja nastavi da kupuje naftu od Irana uprkos američkom stavu, izjavio je u četvrtak, na raspravi u Kongresu SAD, američki ministar finansija Stiven Mnučin.\nTim za nacionalnu bezbednost američkog predsednika Donalda Trampa će u nedelju razmotriti moguće opcije zbog izveštaja o hemijskom napadu u Siriji, izjavio je ministar finansija SAD Stiven Mnučin.\nVašington: Nastavićemo politiku pritiska na Rusiju\nMinistarstvo finansija Sjedinjenih Američkih Država svesno nastavlja politiku sankcionog pritiska na Rusiju, izjavila je zamenica resornog ministra Sigal Mandelker tokom nastupa na Atlantskom savetu.\nSAD obećavaju nove sankcije Rusiji za 30 dana\nMinistar finansija SAD Stiven Mnučin izjavio je da će u narednih 30 dana protiv Rusije biti uvedene nove restriktivne mere.\nVašington najavljuje nove sankcije Rusiji\nMinistarstvo finansija SAD će u narednih nekoliko sedmica objaviti novi paket sankcija protiv Rusije, rekao je u petak novinarima u Beloj kući resorni ministar Stiven Mnučin.\nSAD ne nameravaju da nametnu sankcije suverenom dugu Rusije i izvedenih hartija od vrednosti, izjavio je ministar finansija Stiven Mnučin.\nMinistarstvo finansija SAD upozorilo je da širenje sankcija na suvereni dug Rusije i ruske hartije od vrednosti može da dovede do negativnih posledica ne samo za rusko, nego i za globalno finansijsko tržište, kao i za američke investitore, navedeno je u izveštaju tog ministarstva upućenog Kongresu SAD.\nAmerički ministar finansija: „Kremaljski izveštaj“ će izazvati nove sankcije\n„Kremaljski izveštaj“ će dovesti do novih sankcija protiv Rusije, izjavio je američki ministar finansija Stiven Mnučin u Kongresu.\nSAD proširile sankcije protiv Severne Koreje\nMinistarstvo finansija SAD uvelo je sankcije protiv jednog državljanina Kine i protiv 13 kompanija u okviru suprotstavljanja razvoju severnokorejskog nuklearnog programa.\nAmerički ministar: Rusija nije uticala na ishod američkih izbora\nAmerički ministar finansija Stiven Mnučin izjavio je da „intervencija“ Rusije nikako nije uticala na ishod američkih izbora.


NACIONALNA PROCENA RIZIKA OD PRANJA NOVCA I PROCENA RIZIKA OD FINANSIRANJA TERORIZMA: Novac se najčešće pere kroz kupovinu nepokretnosti i motornih vozila, ulaganje u kupovinu, izgradnju i adaptaciju građevinskih objekata, kupovinu preduzeća, hartija od vrednosti\nTek nešto više od polovine onih koji se u Srbiji bave pranjem novca to rade za sebe. Čak 45 odsto njih angažovano je da prljav novac ubaci u legalne finansijske tokove.\nPrema Nacionalnoj proceni rizika od pranja novca, koju je usvojila Vlada Srbije, na teritoriji naše zemlje prljav novac se najčešće "pere" transferisanjem tih sredstava za čije se pokriće koriste fiktivni pravni poslovi između pravnih lica koja su namenski otvorena upravo da bi vršila ovakve transakcije.\nPisci Nacionalne strategije rizika napominju da je za Republiku Srbiju u odnosu na zemlje Zapadne Evrope karakteristično ulaganje "prljavog" novca u privatizaciju nekadašnjih društvenih preduzeća, koja, kako ukazuju, neretko predstavlja samo početnu tačku pranja novca.\nIstraga protiv ove grupe pokrenuta je pred tužilaštvom sredinom decembra 2017. godine, hapšenjem E. H., osumnjičenog za organizaciju kriminalne grupe i još 15 osumnjičenih, dok su protiv 19 osoba podnete krivične prijave.\nPripadnici organizovane kriminalne grupe su novac sa ovog računa, zajedno sa više fizičkih lica, sukcesivno podizali i prenosili u Srbiju u iznosima manjim od 10.000 evra, potom predavali organizatoru, uz zadržavanje dogovorene provizije, dok bi ostatak novca bio vraćan uplatiocima.\nTokom analize krivičnih postupaka vođenih zbog prethodnih i krivičnog dela pranje novca, utvrđeno je da je 55,3 odsto okrivljenih (njih 324) gonjeno jer su sami "prali" svoj prljavi novac, odnosno zbog takozvanog "samopranja", dok je 44,7 odsto (262) okrivljenih gonjeno zbog pranja novca za drugoga.\nIzvor: Vebsajt B92, 2.08.2018.


Održana sjednica Disciplinske komisije NS FBiH – Magazin Plus\nHome/Održana sjednica Disciplinske komisije NS FBiH\nPOPARA ALMIR, igrač OFK „Gradina“ – Srebrenik zbog prekršaja iz člana 44. DP NS/FS BiH na utakmici 6. kola Prve lige FBiH: OFK „Gradina“ – FK „Rudar“, kažnjava se ZABRANOM IGRANJA 2 (DVIJE) PRVENSTVENE ili KUP UTAKMICE, računajući od 22.09.2013.\nJAHIĆ AJDIN, igrač OFK „Gradina“ – Srebrenik zbog prekršaja iz člana 44. DP NS/FS BiH na utakmici 6. kola Prve lige FBiH: OFK „Gradina“ – FK „Rudar“, kažnjava se ZABRANOM IGRANJA 3 (TRI) PRVENSTVENE ili KUP UTAKMICE, računajući od 22.09.2013.\nDŽELO AJDIN, igrač FK „Rudar“ – Kakanj zbog prekršaja iz člana 43. DP NS/FS BiH na utakmici 6. kola Prve lige FBiH: OFK „Gradina“ – FK „Rudar“, kažnjava se ZABRANOM IGRANJA 1 (JEDNE) PRVENSTVENE ili KUP UTAKMICE, računajući od 22.09.2013.\nALJUKIĆ SEMIR, igrač FK „Radnički“ – Lukavac zbog prekršaja iz člana 43. DP NS/FS BiH na utakmici 6. kola Prve lige FBiH: FK „Radnički“ – NK „Jedinstvo“, kažnjava se ZABRANOM IGRANJA 1 (JEDNE) PRVENSTVENE ili KUP UTAKMICE, računajući od 23.09.2013.\nGELO DAMIR, igrač NK „Troglav“ – Livno zbog prekršaja iz člana 48. DP NS/FS BiH na utakmici 6. kola Prve lige FBiH: NK „Troglav“ – FK „Budućnost“, kažnjava se VREMENSKOM KAZNOM ZABRANE IGRANJA OD 6 (ŠEST) MJESECI, računajući od 22.09.2013.\nNK “TROGLAV” Livno, zbog prekršaja iz člana 52. DP NS/FS BiH, na utakmici 6. kola Prve lige FBiH: NK „Troglav“ – FK „Budućnost“, kažnjava se NOVČANOM KAZNOM OD 1.000 (HILJADU) KM.\nVILA MUAMER, igrač HNK „Branitelj“ – Mostar zbog prekršaja iz člana 43. DP NS/FS BiH na utakmici 5. kola Prve lige FBiH: HNK „Orašje“ – HNK „Branitelj“, kažnjava se ZABRANOM IGRANJA 1 (JEDNE) PRVENSTVENE ili KUP UTAKMICE, računajući od 15.09.2013.\nLUKOMIRAK BENJAMIN, igrač FK „Igman“ – Konjic zbog prekršaja iz člana 43. DP NS/FS BiH na utakmici 1/16 finala Kup-a BiH: FK „Igman“ – NK „Široki Brijeg“, kažnjava se ZABRANOM IGRANJA 1 (JEDNE) PRVENSTVENE ili KUP UTAKMICE, računajući od 19.09.2013.\nGALIN MILOŠ, igrač FK „Sloboda“ – Tuzla zbog prekršaja iz člana 43. DP NS/FS BiH na utakmici 1/16 finala Kup-a BiH: NK „Bratstvo“ – FK „Sloboda“, kažnjava se ZABRANOM IGRANJA 2 (DVIJE) PRVENSTVENE ili KUP UTAKMICE, računajući od 19.09.2013.\nILIĆ LUJO, službeni predstavnik NK „Gošk“- Gabela zbog prekršaja iz člana 43. DP NS/FS BiH na utakmici 1. kola Prve lige FBiH: NK „Gošk“ – HNK „Branitelj“, kažnjava se NOVČANOM KAZNOM OD 300 (TRISTOTINE) KM.\nRAGUŽ TOMISLAV, trener NK „Gošk“- Gabela zbog prekršaja iz člana 43. DP NS/FS BiH na utakmici 1. kola Prve lige FBiH: NK „Gošk“ – HNK „Branitelj“, kažnjava se NOVČANOM KAZNOM OD 300 (TRISTOTINE) KM.\nSMOLJO FRANJO, delegat Prve lige FBiH, zbog propusta u obavljanju službene dužnosti na utakmici na utakmici 1. kola Prve lige FBiH: NK „Gošk“ – HNK „Branitelj“, kažnjava se NOVČANOM KAZNOM OD 150 (STOTINUPEDESET) KM.\nIzvještaj MUP-a ZDK za 27.09.2013.


Nova krađa u Čaglavici, obijena prodavnica rasvete GracanicaOnline.Info\nNova krađa u Čaglavici, obijena prodavnica rasvete\n18. januara 2020. 1 min read\nОбијена продавница у Чаглавици (Фото приватна архива)\nDva sata iza ponoći u Čaglavici je obijena prodavnica rasvete koja se nalazi tik do porodice Dekić koja je opljačkana pre dva dana.\nDva sata iza ponoći u Čaglavici je obijena prodavnica rasvete koja se nalazi tik do porodice Dekić koja je opljačkana pre dva dana. Iako je ovaj objekat pod video nadzorom i zaštićen sigurnosnim sistemom, lopovi su uspeli da razbiju staklena vrata i ukradu kasu sa novcem.\nTokom krađe aktivirao se alarm pa su lopovi brzo pobegli. Ipak uspeli su da izvuku kasu u kojoj je bio nešto novca, kaže za RTV Kim menadžer prodavnice Soner Buš, ne želeći da otkrije koliko je tačno novca ukradeno.\nKazao je da su predstavnici osiguravajuće kuće „Besa sekjuriti“ došli ubrzo po aktiviranju alarma, ali nisu zatekli lopove. Dvadesetak minuta kasnije stigla je i policijska patrola iz Prištine koja je izvršila uviđaj.\nBuš kaže da je na mesto događaja tek oko 10 sati danas stigla i ekipa policajaca iz Gračanice koji su nadležni za ovaj reon.\nOvaj slučaj se dogodio samo dan nakon što je RTV Kim objavila priču o učestalim krađama u Čaglavici i nakon sastanka Lokalnog saveta sa predstavnicima policije koji su obećali da će pojačati patrole, posebno tokom noći.\nDanas će u Čaglavici, u školi Miladin Mitić, biti održan novi sastanak Lokalnog saveta i meštana.\nTags: krađa u Čaglavici\nPrevious Priština od jutros među deset najzagađenijih gradova\nNext Plivanje za Časni krst na Gazivodama, Mileta Pitulić po 4. put pobednik, prijavljeno čak 140 učesnika\n4. avgusta 2021., 22:22


Mađarski premijer Viktor Orban upozorio je da će silom braniti granice svoje zemlje ako Turska ispuni svoje pretnje da će otvoriti kapiju i pustiti migrante na put ka Evropi. Međutim, on nije jedini koji upozorava na to da Evropi preti novi veliki izbeglički talas. Najpre je na to upozorila Grčka, koja se već bori sa alarmantnim porastom broja azilanata.\nU Grčkoj se nalaze izbeglički kampovi koji su prvi na udaru novog priliva izbeglica, pa je Atina insistirala na tome da o toj temi treba da se raspravlja na ovonedeljnom samitu EU.\n- Evropa ne bi trebalo ponovo da bude uhvaćena nespremna. Niko ne može da sa sigurnošću zna šta će se desiti - rekao je lokalnim medijima grčki ministar za migracionu politiku Giorgos Kumutsakos.\nI nemački ministar unutrašnjih poslova Horst Zehofer upozorio je na opasnost novog izbegličkog talasa u EU koji bi mogao da premaši onaj iz 2015. godine, ukazavši na potrebu pomoći zemljama koje čuvaju spoljne granice Unije.\n- Našim evropskim partnerima moramo pomoći pri kontroli spoljnih granica. Predugo smo ih ostavili na cedilu. Ako to ne učinimo, doživećemo možda i veći izbeglički talas od onog 2015. godine - rekao je Zehofer nakon poseta Atini i Ankari.\nDa li će doći do nove migranstke krize?\nNakon što je dogovoreno primirje, sva pažnja je sada usmerena na to da li će se turska ofanziva zaustaviti ili nastaviti.\nKako je za "Blic" ispričao dr Neven Cvetićanin, predsednik Foruma za strateške studije IDN, da li će Turska pustiti novi talas zavisiće od diplomatskih razgovora najvišeg nivoa, pogotovo onog koji budu vodili turski i ruski predsednik, ali i turski predsednik i nemačka kancelarka.\n- Sve zavisi od toga da li će se ofanziva nastaviti ili zaustaviti, da li će doći do dogovora Turske i Kurda, kao što to Tramp pokušava da postigne. SAD su pritisle Tursku, ali i iz Evropske unije treba očekivati veću pažnju. To je i jedna od tema na samitu EU - rekao je on.\nKoliki će biti broj eventualnih izbeglica koje mogu da krenu ka EU, zavisiće u velikoj meri od razgovora koji će u Sočiju 22. oktobra voditi turski predsednik Redžep Tajip Erdogan i njegov kolega Vladimir Putin.\n- Erdogan i Putin će u Sočiju definisati kretanje ofanzive, regulisaće situaciju na terenu. Tako da ćemo za nedelju ili dve znati mnogo više. Rusija je u komunikaciji i sa EU i sa SAD, pitanje je da li će Putin Erdoganu preneti samo svoju poruku ili i poruke drugih - kaže on.\nKako se strahuje da bi se Balkan našao prvi na udaru novog migrantskog talasa, Cvetićanin kaže da to najviše zavisi od Erdogana i Angele Merkel.\n- Što se tiče Balkana, sve je u rukama Merkel i Erdogana. Erdogan je vešto preuzeo inicijativu znajući za umanjeni kapacitet EU da ga pritisne. On ima jak argument za pregovore. Ranije su EU i Turska već imale potpisan ugovor o readmisiji migranata - rekao je on.\nPodsetimo, predsednik Turske prošle nedelje je ponovo zapretio da će "otvoriti kapije" za 3,6 miliona izbeglica koje se nalaze u Turskoj u svojoj zemlji ako Brisel vojnu operaciju na sirijskom severoistoku bude nazivao invazijom.\nPrimedbe su usledile nakon što je predsednik Evropske komisije Žan Klod Junker rekao da Turska mora odmah da završi svoju ofanzivu na severu Sirije.\nUbrzo su i brojne zemlje EU kritikovale Tursku i odlučile da prestanu da prodaju svoje oružje Turskoj.\nTurska je pokrenula vojnu operaciju sa ciljem da se obračuna sa Kurdima, ubrzo nakon što je američki predsednik Donald Tramp naredio povlačenje američke vojske sa severoistoka Sirije.\nErdogan je tvrdio da će vojna operacija Turske unaprediti teritorijalni integritet Sirije tako što će se njegova vojska boriti protiv napora kurdskih snaga da preuzmu kontrolu nad severoistočnim područjima te arapske zemlje. Takođe, on navodno želi da obezbedi "sigurnu zonu" u Siriji gde bi iz Turske vratio sirijske izbeglice.\nSada, kako je EU izrazila svoje protivljenje turskim aktivnostima u Siriji, raste mogućnost da se Erdogan ove izbeglice uputi ka Evropi.\nU Evropu bi moglo da stigne i do četiri miliona izbeglica\nKako stvari stoje sada na put ka Evropskoj uniji bi mogle da krenu ne samo izbeglice smeštene u Turskoj, već i nove.\nČak 5,6 miliona Sirijaca živi kao izbeglice u regionu, Turska je domaćin više od 3,6 miliona njih.\nNaime, turska ofanziva je u bekstvo naterala i veliki broj Kurda. Iz gradova Ras al Ajina i Tal Abjada, koji su najgore prošli u turskim napadima za sada, izbeglo je više desetina Kurda.\nUN procenjuje da je do sada nakon turske ofanzive raseljeno više od 160.000 ljudi i veruje da bi do 400.000 ljudi moglo ostati bez domova ako se nastavi eskalacija nasilja u regionu. Osim toga i režim Bašara al Asada je nastavilo bombardovanje Idliba, poslednjeg uporišta pobunjenika na severozapadu Sirije, što dodatno povećava zabrinutost zbog nadolazeće humanitarne i bezbednosne krize koja preti južnim delovima Evrope.\nDakle, u Evropu bi moglo da dođe i do četiri miliona izbeglica ako Erdogan ostvari pretnju i ako se nastavi turska ofanziva.\nMnogi Kurdi su prebegli u susedni Irak, ali mnogi već pokušavaju da preko mora stignu do Grčke.\nInače, Turska je i ranije više puta pretila Evropskoj uniji da će joj poslati izbeglice, tražeći više finansijskih sredstava.\nTakođe, u 2019. u Grčku je stiglo 50.720 novih izbeglica prema podacima UNHCR, što je za 20.000 više u odnosu na prethodnu godinu.\nU Srbiji za sada nema novog priliva migranata\nKako su iz Komesarijata za izbeglice rekli za "Blic", za sada nema izveštaja o prilivu novih migranta.\nU Srbiji ima 16 prihvatnih centara u kojima je smešteno 2.629 migranata i taj broj se već neko vreme ne menja.\nKako su rekli, oni prate situaciju u Siriji u slučaju novog talasa.\nStrah od Islamske države\nNa put ka Evropi mogli bi da sa izbeglicama krenu i pripadnici Islamske države (ISIS). Naime, Kurdi su zaduženi za čuvanje kampova u kojima su zatvoreni džihadisti i njihove porodice.\nIako su iz SAD rekli da su najokoreliji džihadisti prebačeni u druge kampove i da ne postoji mogućnost da oni budu na slobodi, prilikom turskog napada iz kampa Al-Hol pobegli su neki od zatvorenika.\nI dok se Kurdi i Turci međusobno optužuju za to ko je kriv za to što su neki pripadnici ISIS sada na slobodi, nije poznato gde su oni sada i vrlo je moguće da se infiltriraju među izbeglice i krenu sa njima na put ka Evropi.\nKriza koja ne prestaje\nInače, migrantska kriza u Evropi traje još od 2010. godine, ali je vrhunac dostigla 2015. nakon što je na kontinent nagrnuo ogroman broj migranata i izbeglica sa Bliskog istoka i severa Afrike, usled ratova, sukoba, siromaštva, nezaposlenosti.\nNajviše je izbeglica iz Sirije gde već osam godina besni građanski rat, ali i Avganistana, Iraka, Eritreje, Somalije, itd.\nOdnos prema migrantima postao predmet žestokih sporova među pojedinim evropskim članicama, sa jedne strane Nemačka koja insistira na politici "otvorenih vrata", a sa druge strane Mađarska, Slovačka i Poljska, koje smatraju da će one imati najveće posledice politike za koju se zalaže Nemačka.\nZbog izbegličke krize je Mađarska pojačala bezbednost na svojim južnim granicama, pre svega onoj sa Srbijom gde je postavila dve ograde.


Pokrenut postupak protiv Hrvatske: Vaučerima pokušavaju da spasu sezonu na štetu turista | BL Portal\n2. Jula 2020. 22:12\nTo je na svojoj internet saopštila Evropska komisija, a potom je odmah prenijelo i Centralno evropsko udruženje za zaštitu potrošača (BEUC).\nVaučeri, navodi se, nisu zabranjeni i Komisija nije imala ništa protiv da ih putničke agencije potrošačima nude na dobrovoljnoj bazi, i to na način da svaki putnik, ukoliko ne želi vaučer, ima pravo takvu ponudu odbiti te u propisanom roku od 14 dana od otkaza putovanja dobiti nazad cijeli iznos novca.\nTo je, upozorava Evropska komisija u suprotnosti sa strogim pravilima o postupku povratka novca koji treba da vrijedi i u doba pandemije, a o kojima je upozorenje navedenim zemljama Komisija po prvi puta poslala još 13. maja, upozorivši ih da su uveli praksu nepovoljnu za potrošače i posve suprotnu evropskim pravilima, apelujući pritom da je što prije prilagode, prenosi ATV portal.\nTags: Evropska komisija, postupak protiv Hrvatske, turizam, vaučeri\n6. Avgusta 2020. 20:12\nSmrskani automobili, staklo i krv nasred puta: Stravične scene sa mjesta teške nesreće\n6. Avgusta 2020. 19:46\n6. Avgusta 2020. 18:51\nKorona virus ne miruje: U Crnoj Gori preminule dvije osobe, zaraženo još 69\n6. Avgusta 2020. 18:36\nJedna osoba poginula, dvoje teško povrijeđeno: Saobraćaj u zastoju zbog stravičnog sudara\n6. Avgusta 2020. 18:23\nStravična nesreća! Džipu otkazale kočnice, pa “pokosio” tri muškarca na trotoaru VIDEO\n6. Avgusta 2020. 16:46\nTeška sudbina dva brata: Mališanima roditelji stradali u stravičnom udesu, a baka i deka teško žive\n6. Avgusta 2020. 16:34


DW: "Saradnja i solidarnost“ sa Zapadnim Balkanom? | Aktuelno\nNaslovna REGION DW: “Saradnja i solidarnost“ sa Zapadnim Balkanom?\nMjesec dana od početka krize u Evropi izazvane pandemijom koronavirusa, Evropska unija EU mobiliše 410 miliona eura za pomoć Zapadnom Balkanu. U regionu kažu da tu evropsku pomoć ne vide, a Brisel odgovara da ona ne dolazi „uz fanfare“\nMjesec dana od početka krize u Evropi izazvane pandemijom koronavirusa, Evropska unija EU mobiliše 410 miliona eura za pomoć Zapadnom Balkanu. U regionu kažu da tu evropsku pomoć ne vide, a Brisel odgovara da ona ne dolazi „uz fanfare“.\nNa papiru, EU paket pomoći Zapadnom Balkanu, kao odgovor na pandemiju KOVID-19, sastoji se od 38 miliona eura koji su stavljeni odmah na raspolaganje državama za nabavku medicinske opreme i realizovanje drugih potreba zdravstvenih sistema. Tu je i 373 miliona kratkoročne i srednjoročne pomoći koja je namijenjena za period „nakon zdravstvene krize“, a u cilju saniranja društveno-ekonomskih posljedica u šest država regiona.\nNovac za taj paket obezbijeđen je prenamjenom postojećih sredstava iz fondova pretpristupne pomoći (IPA) i namijenjen je svim državama regiona bez obzira na kandidatski status odnosno stepen pristupanja Uniji.\n“U pitanju je globalna kriza kojom svi zajedno moramo da se bavimo i niko ne smIJe da bude izostavljen”, kaže portparolka Komsije Ana Pisonero za DW. Ona dodaje da EU stoji uz sve svoje partnere sa Zapadnog Balkana, uključujići i BiH, kojoj je obezbIJeđena “široka pomoć“ veća od 80 milona eura.\n“Radeći sa UN Programom za razvoj, finasiramo projekat od dva miliona eura koji obezbjeđuje nabavku zaštitne medicinske opreme i 80 respiratora, što je za 50 procenata više nego što je BiH imala u martu“, kaže Pisonero.\nOna dodaje da je EU u BiH pokrenula i digitalnu kampanju “Ostani kod kuće“ i “Heroj dana“ kako bi, s jedne strane podstakla građane da se pridržavaju mjera samoizolacije, a s druge pohvalila one koji moraju da nastave da rade u ovim okolnostima. “U BiH je pokrenuta i kampanja suočavanja s dezinformacijma o koronavirusu”, navode u Komisiji.\nKoliki je “vidokrug” između EU i Zapadanog Balkana?\nEvropska unija je od početka širenja zaraze bila kritikovana, kako iz zemlja regiona, tako i od samih zemalja-članica, da je “paralisana“ kada je riječ o pomoći, koordinaciji, solidarnosti. U EU-institucijama se može čuti ocjena da je na početku još “nedoživljene krize“ bilo “problema“, ali da je Unija polako “pohvatala konce“.\nOpšta ocjena je da je u trenutku kada su zemlje-članice odreagovale po principu “spasavaj se kako ko može”, Zapadni Balkan jednostavno “ispao iz vidokruga“ Unije. A taj trenutak je bio dovoljan da se oni koji se već decenijama kreću ka obećanoj EU budućnosti osjete izdani i napušteni u nevolji.\nBrisel je nakon par nedjelja sređivanja sopstevnog stanja napokon “ugledao” Zapadni Balkan i ponudio mu novac i uključivanje u neke zajedničke inicijative i fondove kao odgovor na pandemiju. I dok se isti milioni broje već danima unazad u saopštenjima EU, garađani regiona „broje“ ono što oni vide, a to su respiratori, maske i ljekari koji stižu kao pomoć iz drugih zemalja, prvenstveno Kine.\nZato nije ni čudo kada se u Srbiji dogodi da prilikom slijetanja dva aviona sa 130 tona što kupljene što donirane medicniske opreme iz Kine i Indije jednostavno ne primijeti da je račun za taj transport platila EU.\n“Evropska unija je platila dva miliona eura za pokrivanje trasportnih troškova za pet aviona koja dostavljaju Srbiji medicinsku opremu. Dva su već sletuela, tri se očekuju u narednim danima“, kažu u Komsiji.\nDodaju da je pored navedena dva milona eura za transport, EU “pustila” i 4,9 miliona za nabavku medicinske opreme za ranjive grupe građana u Srbiji, a da su u toku procedure koje će obezbijediti realizaciju preostalog novca od predviđenih 15 miliona eura trenutne EU pomoći Srbiji u situaciji pandemije.\nKada je riječ o ostaku regiona, u Briselu navode da je Crna Gora od EU dobila ukupno 53 milona eura od čega je do sada podijeljeno 600 paketa “hitne pomoći” za najugroženijih 400 porodica romske i egipatske populacije.\nSjevernoj Mekedoniji, Albaniji i Kosovu EU je “mobilisala” dva puta po četiri miliona eura i za Kosvovo pet milona eura trenutne EU pomoći od čega su, nakon mjesec dana od početka epidemije finansirane samo kampanje na društvenim mrežama i TV namijenjene informisanju građana o zaštiti od koronavirusa i ponašanju tokom krizne situacije.\nMnogi će se s pravom zapitati: da li je to zaista bilo ono najpotrebnije zemljama u ovom trenutku?\nU situaciji globalne zdravstvene krize i pandemije koja u Evropi tek treba da dostigne svoj vrhunac po broju zaraženih i preminulih, brojanje novca nije najvažnije, niti najprimjerenije. Ono što jeste bitno u ovoj situacije jeste osjećaj i efekat solidarnosti i zajedništva.\n“Solidarnost ne može biti samo riječ koja ne podrazumijeva i obavezu“, kaže šef diplomatije EU Žosep Borel i doadaje: “Evropska unija ne zaboravlja građane Zapadnog Balkana. Vrijeme je da budemo ozbiljni u saradnji i solidarnosti“, zaključuje Borel.\nKao dio “saradnje i solidarnosti“ sa Zapadnim Balkanom, EU je omogućila državama regiona da budu dio zajedničkih nabavki medicinske opreme, da koriste sredstva Fonda za solidarnost i Mehanizma civilne zaštite. Međutim, u ovom trenutku ta evropska solidarnost se ne može iskoristiti, jer medicinske opreme još nema na tržištu, a Fond za solidarnost je namijenjen za pokrivanje “dokazne štete” nakon što trenutna kriza prođe.\nI dok jedni kritikuju Brisel, jer ekonomske mjere koje donosi “ne idu dalje od preusmjeravanja postojećih fondova i davanja odriješenih ruku zemljama-članicama da raspolažu svojim budžetima“, drugi upozoravaju na potpuni izostanak evropske solidarnosti i čak predviđaju “smrt EU“ kao posljedicu toga. Evropska komisija na to odgovara da je “EU preživjela mnoge druge krize i da će preživjeti i ovu“. EU zvaničnici naglašavaju da bi isto trebalo da važi i za Zapadni Balkan i njegove odnose sa EU.\n“Moramo da radimo zajedno jer niko ne može sam da izađe na kraj sa trenutnom situacijom“, upozorava Visoki predstavnik EU.\nIzvjesno je da će region i Evropska unija zajedno prebroditi i ovu krizu, ali i dočekati sljedeću. Neizvjesno je da li ćemo tada biti bolji jedni prema drugima ili bar iskusniji i spremniji.\nČetrdeset osam crnogorskih pomoraca stiglo je u Dubrovnik, odakle će se uputiti ka Crnoj...\nNa Pravnom fakultetu Univerziteta Crne Gore imaju velika očekivanja kada je riječ o upisivanju...\nSpaić i Lazović zadovoljni: Stigli u tim koji želi krov Evrope\nVladan Spaić i Dejan Lazović od juče su zvanično prvotimci Marseja. Arena je prije nekoliko...\nNajava premijera Duška Markovića da će u narednim danima Crna Gora otvoriti granice za...


Обиљежавање Дана Првог и Другог крајишког корпуса (ФОТО) | Јадовно 1941. – КУЛТУРА СЈЕЋАЊА\nU okviru obilježavanja Dana Prvog i Drugog krajiškog korpusa Vojske Republike Srpske, u Crkvi Svetih velikomučenika jasenovačkih u banjalučkoj kasarni “Kozara” danas je služen parastos poginulim borcima VRS, nakon čega su položeni vijenci na spomen-ploču.\nSavanović na obilježavanju dana 1. i 2. Krajisškog korpusa (Foto: SRNA)\nPomen je služilo sveštenstvo Eparhije banjalučke.\nVijence na spomen-ploču poginulim pripadnicima VRS položili su izaslanik predsjednika Republike Srpske Siniša Karan, izaslanik srpskog člana Predsjedništva BiH Velimir Sakan, te u ime Vlade Srpske ministar rada i boračko-invalidske zaštite Milenko Savanović.\nVijence su položili i delegacije Boračke organizacije Republike Srpske, komandanata Prvog i Drugog krajiškog korpusa, Trećeg pješadijskog /Republika Srpska/ puka Oružanih snaga BiH, Udruženja penzionera VRS, grada Prijedora, banjalučke Boračke organizacije, članovi porodica poginulih pripadnika VRS i brojni građani.\nPredsjednik Predsjedništva Boračke organizacije Republike Srpske Duško Miletić poručio je da je Vojska Republike Srpske zajedno sa pripadnicima Ministarstva unutrašnjih poslova stvorila Republiku Srpsku i odbranila srpski narod na vjekovnim ognjištima.\n– Republika Srpska je djelo Prvog i Drugog krajiškog korpusa i drugih korpusa zajedno sa MUP-om Srpske – rekao je Miletić, obraćajući se u banjalučkoj kasarni Kozara, povodom obilježavanja Dana Prvog i Drugog krajiškog korpusa VRS.\nOn je rekao da BORS, zajedno sa Vladom Republike Srpske, nastoji da olakša život borcima VRS putem raznih projekata, zakonskih normi i podzakonskih akta.\nVršilac dužnosti komandanta Trećeg pješadijskog /Republika Srpska/ puka, pukovnik Milan Radojčić rekao je u obraćanju da je Prvi krajiški korpus VRS bio najveća organizacijsko formacijska struktura VRS u ljudstvu, tehnici i po borbenoj gotovosti.\n– Prvi krajiški korpus imao je više od 100.000 vojnika, te više od 7.000 žrtava i 30.000 ranjenih. Držao je više od 1.000 kilometara linije fronta, dok je tokom cijelog rata korpusom komadovao general Momir Talić – istakao je Radojčić.\nNačelnik štaba Prvog krajiškog korpusa, general-potpukovnik VRS u penziji Boško Kelečevićrekao je da je ovaj korpus činio više od 60 odsto ukupnog broja pripadnika VRS i držao je pod kontrolom teritorije Republike Srpske.\nOn je dodao da je ovaj korpus brojao više od 127.000 vojnika te da je pod komandom generala Talića izveo operaciju Koridor, čime je spasena Republika Srpska.\nNačelnik službe bezbjednosti Drugog krajiškog korpusa, pukovnik u penziji Mikajlo Mitrovićrekao je da je ovaj korpus formiran na osnovu naredbe komandanta Glavnog štaba VRS generala Ratka Mladića na sjeveropazadnom dijelu Republike Srpske.\n– Korpus je uspješno obavljao odbrambene zadatke tokom 1992. i 1993. godine sve do kraja 1994. godine kada je došlo do pada Kupresa i 1995. godine tokom pada bivše Republike Srpske Krajine – istakao je Mitrović.\nObilježavanje Dana Prvog i Drugog krajiškog korpusa VRS (Foto: SRNA)\nPrvi krajiški korpus dao je ogroman doprinos stvaranju Republike Srpske. Bio je sinonim za operativnu i borbenu spremnost i najveći operativni sastav VRS, koji je imao i najveću zonu odgovornosti.\nOvaj korpus u ratu je činio 60 odsto VRS, jedno vrijeme je imao više od 120.000 boraca, a držao je front od 1.260 kilometara.\nMeđu najvećim operacijama u kojima je učestvovao bila je Koridor `92, a u ratu je poginulo od 5.000 do 6.000 boraca ovog korpusa.\nDrugi krajiški korpus je brojao od 16.000 do 20.000 vojnika, od kojih je poginulo više od 2.000 boraca.\nOba korpusa osnovana su u maju 1992. godine.\nMinistar rada i boračko-invalidske zaštite Republike Srpske Milenko Savanović rekao je da su Prvi i Drugi krajiški korpus Vojske Republike Srpske dali nemjerljiv doprinos stvaranju i odbrani Republike Srpske.


Islamska zajednica u Bosni i Hercegovini - Svečana Akademija svršenika Hatme sarajevskih mekteba\nSvečana Akademija svršenika Hatme sarajevskih mekteba\nMedžlis islamske zajednice Sarajevo je u subotu 08. juna tekuće 2013. godine povodom završetka mektebske nastave za školsku 2012/13. godinu, organizovao Prvu svečanu akademiju svršenika hatme i učača Kur'ana sarajevskih mekteba „KUR'AN PO MOM SRCU PIŠE“. Akademija je upriličena u Istiklal džamiji na Otoci sa početkom u 10:00 sati. Učesnici Akademije su bili mektebski polaznici iz svih 130 sarajevskih mekteba, koji su završili hatmu u ovoj mektebskoj godini ili uče u Kur'anu, njih oko 900, koji su prije svečanosti zajedno sa svojim muallimima ispunili plato – harem Istiklal džamije, i tako upriličili jako lijep prizor! Ulazak u džamiju uz tekbire i sjedanje u safove je također bio događaj koji će mnogima ostati u sjećanju.\nPodstaknuti hadisima Allahovog Poslanika u kojima kaže da je učenje Kur'ana i podučavanje Kur'anu jedan od najboljih ibadeta, Medžlis Islamske zajednice Sarajevo je odlučio da ove godine, na prelijep i jedinstven način obilježi kraj mektebske godine, upravo sa ovom smotrom onih po čijim srcima Kur'an piše i pisaće. Svečanost je otpočela ašeretom koje je proučila Amina Išerić, nakon čega se prisutnima obratio zamjenik glavnog imama MIZ Sarajevo Malik ef. Šljivo, koji je govorio o detaljima vezanim za kraj mektebske godine, spomenuvši i čestitavši najboljim mektebima u protekloj mektebskoj godini. Prisutnima se obratio i glavni imam MIZ Sarajevo mr. Ferid ef. Dautović, koji je čestitao učačima Kur'ana, kazavši kako su svi oni najbolji, jer su izabrali put Kur'ana i zato što se vole družiti uz Časnu Knjigu, koja donosi uspjeh i sreću na oba svijeta. Svečanu akademiju su uljepšali članovi hora MIZ Sarajevo „Mektebski bulbuli“ koji su izveli nekoliko prelijepih ilahija. Završne odlomke iz Kur'ana su proučili učesnici ovogodišnjeg finalnog mektebskog takmičenja iz kiratea: Pleh Dženisa, Išerić Abdullah, Kapo Aiša, Avdić Ahmed i Čorbo Harun, nakon čega je pomoćnik glavnog imama Suljo ef. Ćerimović proučio dovu, čime je okončana Prva svečana akademija svršenika hatme i učača Kur'ana sarajevskih mekteba „KUR'AN PO MOM SRCU PIŠE“.\nMIZ Sarajevo je svim učesnicima obezbijedio skromne hedije – poklone, nakon čega je na platou ispred Istiklal džamije upriličeno zajedničko fotografisanje. Akademiji je prisustvovao veliki broj džematlija i roditelja, koji su svojim prisustvom uveličali ovu svečanost.


BiH /Spahić: Magla će se dići kad počne 'Sarajevska zima' / Radio Sarajevo\n17. 01. 2020. u 12:11:00 Fena\nOtvaranje 36. Međunarodnog festivala Sarajevska zima rastjerat će maglu iznad Sarajeva, istakao je na pres-konferenciji danas u Sarajevu direktor Festivala Ibrahim Spahić.\n„Zatim, olimpijski plamen, koji će stići sa Olimpije, te Bjelašnice, Igmana, Jahorine i Trebevića, od 18 sati kreće iz Muzičke akademije kroz Sarajevo, a u 19 sati stići će na Trg Susan Sontag gdje će biti održan performans“, naglasio je Spahić.\nSpahić je dodao da će istog dana biti održana izložba radova Branka Popovića u galeriji „Roman Petrović“ u 13 sati, koncert indijske muzike u Domu OSBiH u 15 sati, te izložba Tamare Sarajlić-Slavnić u 17 sati u Muzeju književnosti i pozorišne umjetnosti BiH.\n„U sklopu uvertire za otvaranje ovogodišnjeg festivala, koji će biti održan pod motom 'Time for you: Pic Up Art', 24. januara u 20 sati u galeriji Collegium Artisticum bit će održana izložba radova Branka Bačanovića Bambija“, rekao je Spahić.\nTakođer, dodao je da će u sklopu uvertire 5. februara u 12 sati u Prvoj gimnaziji biti održan okrugli sto o „Posthistorijskom maršu“, a 6. februara u 18 sati u galeriji Novi Hram međunarodna izložba izložba radova 25 umjetnika.\nOvogodišnji Festival Sarajevska zima trajat će do 21. marta.\nTagovi: BiH Sarajevo Sarajevska zima kultura festival Ibrahim Spahić


Demokratski front (DF) smatra da bi neodržavanje popisa stanovništva do kraja godine direktno bilo usmereno protiv srpskog naroda u Crnoj Gori, te dodaje da, ako ne bude popisa, neće biti ni Vlade.\nIz DF-a su, reagujući na izjavu premijera Zdravka Krivokapić da će se popis teško održati ove godine jer za to treba dosta priprema, rekli da bi to bila izdaja interesa birača koalicije Za budućnost Crne Gore.\nOni su poručili Krivokapiću da, ukoliko zakon kojim se obezbeđuje sprovođenje tradicionalnog popisa od 1. novembra, ne bude na dnevnom redu Skupštine u septembru, može da zaboravi na sve što je dobio voljom naroda.\n„Može zaboraviti na sve što je dobio voljom birača koji znaju ko su i šta su, i koji žele da se to konačno verifikuje na prvom slobodno organizovanom popisu od 1945. godine“, kaže se u reagovanju DF-a.\nNavodi se da Krivokapić, porukom da se popis neće održati ove godine, pristaje na rezultate “falsifikovanog popisa iz 2011. godine” koji je, kako smatra DF, u uslovima diktature i ucena sprovela Demokratska partija socijalista (DPS).\n„Nije vam prihvatljivo da se popis organizuje sad, kada bi se mogao održati slobodno i kada bi se, nakon 75 godina, mogla utvrditi realna slika Crne Gore“, dodaje se u reagovanju.\nIz DF-a su poslali poruku Krivokapiću da je onaj ko ga je savetovao da će mu članice Koalicije Za budućnost Crne Gore „progutati i ovu izdaju interesa naših birača, zbog „viših ciljeva“, debelo pogriješio“, i da je san o vladanju bez podrške poslanika i afirmaciji tekovina Mila Đukanovića završen.\n„Eventualno neodržavanje popisa direktno bi bilo usmereno protiv srpskog naroda u Crnoj Gori, protiv onih ljudi koji su pobedili na izborima 30. avgusta, i koji su se, između ostalog, borili da se Crna Gora vrati sebi i svojoj tradiciji nakon decenija progona i zatiranja srpskog identiteta“, naglasili su iz DF-a.\nKako su naveli, bežanje od popisa je bežanje od istine i realnosti, „dokaz slabosti i povlačenje pred onima koje smo 30. avgusta porazili upravo odbranom identiteta“.


Autor(i): Marija Babović, Dragan Stanojević, Jelena Milinović, Irena Petrović, Stefan Stefanović\nStudija „Rodne nejednakosti u Republici Srpskoj iz perspektive životnih tokova“ rezultat je istraživanja koje je SeConS tokom 2016. sproveo za potrebe Gender centra Vlade Republike Srpske, a uz podršku UN Women. Cilj ovog pionirskog istraživanja bio je da se iz dinamičke perspektive životnih tokova sagleda u kojim se dimenzijama ispoljavaju rodne nejednakosti, koji su njihovi koreni i kakvi su im ishodi. Pristup životnih tokova omogućio je da se rodne nejednakosti sagledaju između generacija, da se uoče prepreke sa kojima se žene i muškarci suočavaju na različitim životnim putanjama, kao i da se sagledaju problemi koje donosi tranzicija ka novim životnom fazama.\nKvantitativni deo istraživanja sproveden je na uzorku od 489 domaćinstava, odnosno 1.632 pojedinaca/ki u RS i dopunjen je biografskim i dubinskim intervjuima na uzorku od 20 ispitanika/ca različite starosti, obrazovanja, bračnog i roditeljskog statusa, iz gradskih i seoskih područja.\nRezultati istraživanja pokazuju da u oblasti obrazovanja postoje izražene rodne i međugeneracijske razlike. Sa mlađim generacijama raste nivo obrazovanja, a rodni jaz u korist muškaraca najizraženiji je kod starijih od 65 godina. Sa druge strane, ekonomski aspekti rodnih nejednakosti među generacijana su nepromenljivi, a koreni rodne segregacije sežu još od detinjstva.\nPrimetno je pomeranje ulaska u brak ka starijim godinama, ali samo planirane porodice ostaje nepromenjeno, budući da je i među mladima mala kontrola nad tranzicijom u roditeljstvo.\nSubjektivno blagostanje, kao i učešće u organizacijama civilnog društva i političkim partijama opada sa starijim generacijama i takođe je rodno specifično. Rodne razlike postoje i u pogledu zdravlja i zdravstvenih praksi, kao i u odnosu na strategije unapređenja životnog blagostanja: muškarci se više opredeljuju za radne strategije, dok žene u obrazovanju vide sredstvo za poboljšanje blagostanja.


Fabrici istakao značaj međuinstitucionalne saradnje - European Western Balkans\nAutor EWB 14. 11. 2017. 14. 11. 2017.\nŠABAC – Podrška opštinama i unapređenje komunalne infrastrukture i usluga su u samom vrhu prioriteta Evropske unije u Srbiji, izjavio je šef Delegacije EU u Srbiji, ambasador Sem Fabrici, tokom posete Šapcu.\nTokom jučerašnje jednodnevne posete Šapcu, ambašador EU se sastao sa gradonačelnikom Šapca Nebojšom Zelenovićem sa kojim je učestvovao u sastanku sa predstavnicima Ministarstva poljoprivrede i Ministarstva za zaštitu životnu sredine posvećenom postrojenju za preradu otpadnih voda u Šapcu.\nIzgradnju tog postrojenja EU podržala je sa 10 miliona evra, dok su ostatak novca za ovaj projekat vredan preko 18 miliona evra obezbedile lokalna samouprava i država Srbija.\nAmbasador je sa svojim domaćinima obišao i postrojenje, a prilikom posete je medijima poručio da je to jedan od najvažnijih projekata u oblasti prerade otpadnih voda u Srbiji.\n“Ovo je prvi potpuno funkcionalni sistem za preradu otpadnih voda u Srbiji. On je rezultat napora Vlade, lokalnih vlasti i Evropske unije”, rekao je Fabrici.\nOn je istakao da će postrojenje unaprediti kvalitet života u Šapcu, u skladu sa evropskim standardima, dodajući da su “krajnji korisnici ovog zajedničkog napora EU i Srbije građani – oko 126.000 ljudi koji će od sada živeti u boljim zdravstvenim uslovima i čistijoj životnoj sredini”.\n“Ovo je odličan primer uspostavljanja međuinstitucionalne saradnje u korist građana Srbije. Uveravam vas da imate punu podršku EU i da ćemo nastaviti da podržavamo slične projekte i ubuduće”, rekao je Fabrici.\nOn je rekao da će u okviru IPA, a kasnije i drugih fondova, biti obezbeđen najveći deo sredstava za neophodne infrastrukturne projekte i pozvao je srpske vlasti da preuzmu kontrolu i pripremaju kvalitetnije projekte kako bi bile spremne da apliciraju za sredstva EU.\nAmbasador je sa gradonačelnikom Šapca posadio stablo u blizini linijie mulja u okviru postrojenja.\nFabrici je isporučio i opremu kupljenu u okviru projekta “Zajednički doprinos unapređenju transnacionalne pripremljenosti za vanredne situacije u slivu reke Save” koji je sproveden kao deo programa prekogranične saradnje između Hrvatske i Srbije: dva terenska vozila u vrednosti od 56.000 evra i opremu vrednu 40.000 evra za mobilnu ekotoksikološku jedinicu Zavoda za javno zdravlje u Šapcu, kao i komplete prve pomoći za dom zdravlja “Dr Draga Ljočić” u vrednosti od 22.000 evra.\nOn je istakao da je projekat veoma važan za proceš evrointegracija, pogotov za deo koji se tiče zaštite životne sredine.\nDelegacija EU u Republici SrbijiIPAPoglavlje 27Sem Fabrici\nEuropean Fund for the Balkans 01. 04. 2021.\nPlan da se Poglavlje 27 o ekologiji otvori na jesen


SVE TEŽE POSLOVANjE U SEKTORU GRAĐEVINARSTVA - Glas Podrinja\nVESTI IZ REGIONALNE PRIVREDNE KOMORE VALjEVO\nSVE TEŽE POSLOVANjE U SEKTORU GRAĐEVINARSTVA\nNa konstitutivnoj sednici Odbora udruženja za građevinarstvo, industriju građevinskog materijala, nemetale i putnu privredu Regionalne privredne komore Valjevo, prošlog utorka razmatrana je aktuelna problematika poslovanja, koje je sve teže u ovom sektoru.\nKako je navedeno na zvaničnoj internet prezentaciji RPKV, najveći broj problema je uočen u postupku javnih nabavki gde se postavljaju eliminacioni uslovi za veliki broj domaćih građevinskih preduzeća. Na ovakav način, mala i srednja preduzeća ovog sektora trpe velike štete i nemaju elementarne uslove za konkurentno poslovanje.\nRokovi plaćanja i učestalost kompenzacionih poslova umesto novčanih transakcija, predstavljaju osnov problema sa likvidnošću, koji je stalno prisutan i onemogućava ozbiljan pristup ovih preduzeća izvorima finansiranja. Rast cena građevinskog materijala i prevoza značajno podiže cenu gradnje, a samim tim i promet, obzirom na pad kupovne moći.\nTakođe, neophodno je i delovanje u pravcu unapređenja efikasnosti lokalnih samouprava u procedurama izdavanja građevinskih i upotrebnih dozvola za izgrađene objekte. Ovo je samo deo krupnih problema sa kojima će novoformirani Odbor udruženja izaći pred Privrednu komoru Srbije i nadležna ministarstva u Vladi u pokušaju njihovog ublažavanja u što većoj meri.


Premijeri Halilagić i Novalić sa delegacijama posjetili poplavljena područja u Čeliću - Bolja Tuzla\nZbog poplava i štete koja je poplavom prouzrokovana, Federalna i Kantonalna vlada imat će poseban senzibilitet prema Općini Čelić i projektima koje ova općina bude kandidirala, rečeno je tokom današnje posjete premijera Federacije BiH i Tuzlanskog kantona Fadila Novalića i Irfana Halilagića poplavljenom području. Tokom sastanka federalne i delegacije Tuzlanskog kantona sa načelnikom Općine Čelić Admirom Hrustanovićem posebna zahvalnost je izažena i službama Brčko Distrikta, Bijeljine i Lopara, koje su tokom i odmah nakon poplava pritekle u pomoć Čelićanima, te im i dalje pomažu u sanaciji štete. Osim toga, načelnik Hrustanović ističe da su se i svi privrednici odmah odazvali i stavili svoje resusre u službu sanacije štete, kako na javnim objektima tako i privatnim posjedima.\n„Mi imamo dva veća vodotoka od kojih se znamo čuvati, međutim bujični val u manjim potocima rezultirao je nanošenjem značajnih šteta. Izuzetno brz odziv naših privrednika, ali i službi iz susjednih općina rezultirao je brzom sanacijom značajnih šteta, tako da su mnogi putni pravci već prohodni i sanirani kritični dijelovi riječnih korita“, kazao je Hrustanović, ističući zahvalnost za današnjau posjetu premijera i ministara, te direktora Federalne uprave civilne zaštite, što je i veliko ohrabrenje i pokazuje da Čelićani nisu sami.\nPreliminarna procjena je da se štete kreću na nivou 2-3 miliona KM. Uništeni su lokalni putevi, 2 mosta, a značajna šteta je pričinjena na privrednim pogonima preduzeća i na poljoprivrednim gazdinstvima. Brojni plastenici su uništeni, a evidentirana je i šteta i na stočnom fondu, rečeno je danas.


subota-nedelja, 18-19. jun 2005\nDruštvo privatnih lekara i stomatologa nezadovoljno predloženim rešenjima Zakona o zdravstvenoj zaštiti\nParagrafi koji podstiču korupciju?\nBeograd - Novi predlog Zakona o zdravstvenoj zaštiti, koji uskoro treba da se nađe u skupštinskoj proceduri, izazvao je brojne reakcije u domaćoj javnosti. O ovome su nedavno u Privrednoj komori Srbije razgovarali i stručnjaci Saveta Evrope, OEBS, Saveta za borbu protiv korupcije i Transparensi Internešnel, i konstatovali da se pojedine odredbe predloga Zakona baziraju na konfliktu javnog i privatnog interesa i da su potencijalno koruptivni. Ocenjeno je da po evropskim standardima nije prihvatljivo da službenik iz javnog sektora radi privatno u konkurentskoj delatnosti.\n- Sedenje državnog lekara ili stomatologa na dve stolice ide na štetu javnog interesa i normalog funkcionisanja državne bolnice, skupe dijagnostike ili ambulante. Tako građani dolaze u situaciju da zdravstvenu uslugu moraju da plate više puta, iako su već platili doprinos, što predstavlja tešku ekonomsku diskriminaciju i onemogućava dostupnost kvalitetnom i pravovremenom lečenju. Ministar zdravlja Tomica Milosavljević nam nije dao racionalan razlog zbog čega insistira na ovom koruptivnom rešenju. Ako je to moguće za državne lekare, nema razloga da sudije ne traže od ministra pravde da budu posle podne advokati, a carinici bi mogli da traže od ministra Dinkića da rade istovremeno kao špediteri - kaže Draško Karađinović, portparol Društva privatnih lekara i stomatologa Srbije.\nKarađinović ističe da "sedenje na dve stolice državnog službenika uvek favorizuje njegov privatni interes".\n- Mogućnost da lekar dopunski radi u državnoj službi odmah stvara liste čekanja, odnosno preusmeravanje pacijenata u segment gde državni lekar dopunski radi. Ovaj koncept konflikta interesa inhibira razvoj privatnog sektora jer ne stvara ekonomsku motivaciju da lekar bude privatnik, rizikuje i investira svoja sredstva. To će rezultirati stagnacijom privatnog sektora i čak ponovnim prelaskom lekara iz privatnog u državni sektor u trenutku kada se cela privreda privatizuje. Ovo rešenje odgovara samo interesnim grupama u državnom zdravstvu koje ga brane i nameću, ali je suštinski koruptivno, antireformsko i suprotno evropskim standardima - naglašava naš sagovornik.\nPrema njegovim rečima, uticaj korupcije u zdravstvu na reformske procese se nedovoljno analitički razmatra. Po brojnim istraživanjima, kojima raspolaže Društvo privatnih lekara i stomatologa, srpsko zdravstvo je epicentar korupcije u javnom sektoru, a po mišljenju brojnih građana, zdravstvo je najkorumpiranija javna služba.\n- Korupcija u srpskom zdravstvu ima sistemski karakter i uspešno sprečava svaku promenu koja ugrožava privilegije zasnovane na monopolu interesnih grupa u okviru zdravstvene birokratije. Korupcija stvara paralelno tržište koje teško ugrožava dostupnost zdravstvenim uslugama i produbljuje disparitet u zdravstvenom statusu između siromašnih i ostalih slojeva stanovništva. Međutim, najvažnija reformska posledica sistemske korupcije je suprotstavljanje službenika svakoj promeni koja smanjuje njihovu ilegalnu i neoporezovanu zaradu, a predložena zakonska rešenja su odlična ilustracija za to - dodaje Karađinović.\nLekari iz privatnog sektora upozoravaju da je ovo zakonsko rešenje posebno kontraproduktivno sa socijalnog stanovišta u trenutku kada se sprema više desetina hiljada otkaza u zdravstvu. Oni postavljaju pitanje gde će da rade otpušteni stručnjaci ako zaposleni mogu da rade i u državnom i u privatnom sektoru.\n- Ovakav zakonski predlog na neprihvatljiv način favorizuje jednu kategoriju službenika, što predstavlja pravu socijalnu bombu. Zdravstvo lagano ali sigurno tone u anarhiju. Anarhija i stihijsko otpuštanje zdravstvenih radnika je cena koju građani plaćaju za amaterizam ljudi koji vode zdravstveni sistem. Ministar Milosavljević sam navodi kao primer Klinički centar Srbije koji zapošljava 7.700 ljudi, a sa Zavodom je sklopljen ugovor za njih 7.124. Za njih 600 koji su iznad ugovorenog broja KCS obezbeđuje dodatni prihod kako bi im isplatili plate - podseća portparol Udruženja privatnih lekara i stomatologa.\nOvo udruženje ima primedbe i na predložene postupke licenciranja lekara i davanje akreditacija zdravstvenim ustanovama. Po njihovom mišljenju, predloženi postupci su netransparentni i sa mnogo diskrecionih ovlašćenja, što stvara opasnost od ucene pa i eliminacije konkurentskih ordinacija i bolnica.


Ruski lovci ispratili francuske "miraže" iznad Crnog mora - 10.05.2021, Sputnik Srbija\nRuski lovci ispratili francuske "miraže" iznad Crnog mora\nRuski lovci S-27 ispratili su francuske avione iznad Crnog mora, saopšteno je u Nacionalnom centru za upravljane odbranom Rusije. 10.05.2021, Sputnik Srbija\nRuska sredstva za vazdušnu kontrolu otkrila su vazdušne mete kako se približavaju državnoj granici. Radi njihove identifikacije bili su podignuti lovci Su-27 iz sastava dežurnih snaga protivvazdušne odbrane Južnog vojnog okruga.Državna granica Rusije nije bila narušena. Kako su naglasili u centru, let ruskih lovaca je realizovan u strogom skladu sa međunarodnim pravilima korišćenja vazdušnog prostora.Pročitajte još:\n20:05 10.05.2021 (Osveženo: 01:13 26.08.2021)\nRuski lovci S-27 ispratili su francuske avione iznad Crnog mora, saopšteno je u Nacionalnom centru za upravljane odbranom Rusije.\nRuska sredstva za vazdušnu kontrolu otkrila su vazdušne mete kako se približavaju državnoj granici. Radi njihove identifikacije bili su podignuti lovci Su-27 iz sastava dežurnih snaga protivvazdušne odbrane Južnog vojnog okruga.\n"Posade ruskih lovaca su identifikovale vazdušne mete, kao avione taktičke avijacije Miraž-2000, Ratnog vazduhoplovstva Francuske i ispratili ih iznad Crnom mora", naveli su u Centru.\nDržavna granica Rusije nije bila narušena. Kako su naglasili u centru, let ruskih lovaca je realizovan u strogom skladu sa međunarodnim pravilima korišćenja vazdušnog prostora.


Izložba Matice crnogorske u Bugarskoj :: Kultura\nIzložba Matice crnogorske u Bugarskoj\nMatica crnogorska u saradnji sa Bugarskom akademijom nauka (BAN) u Nacionalnoj biblioteci Bugarske "Sv. Ćirilo i Metodije" u Sofiji, sjutra organizuje predstavljanje svoje izložbe ''Crnogorsko ćirilsko štamparstvo 525 godina od štampanja Oktoiha prvoglasnika i 500 godina od štampanja Psaltira i Služabnika – prvih knjiga Božidara Vukovića Podgoričanina".\nNa svečanom otvaranju će govoriti predsjednik Bugarske akademije nauka Julian Revalski, predsjednik Matice crnogorske Dragan Radulović, ministri kulture Bugarske i Crne Gore, Boil Banov i Aleksandar Bogdanović, koji će izložbu i otvoriti.\nIzložbu činе 24 bogato ilustrovana panoa, rađena je dvojezično na crnogorskom i engleskom jeziku.\nZa ovu priliku je pored postojećeg, urađen i katalog na bugarskom jeziku. Pokrovitelj izložbe je Ministarstvo kulture Crne Gore.\nMaterijal za ovu izložbu pored Crne Gore, prikupljan je u Bugarskoj i Sjevernoj Makedoniji. Tom prilikom je uspostavljena bliža saradnja sa institucijama kulture ovih zemalja. Na zahtjev Naučnog arhiva Bugarske akademije nauka i umjetnosti, u saradnji sa Ambasadom Crne Gore u Sofiji i uz pomoć Ambasade Bugarske u Crnoj Gori, dogovoreno je da se izložba postavi u centralnom holu Nacionalne biblioteke Bugarske.\nKako je saopšteno, otvaranje izložbe "Crnogorsko ćirilsko štamparstvo" predstavlja sastavni dio programa obilježavanja velikog jubileja, 150 godina postojanja Bugarske akademije nauka, čija će centralna proslava i svečanost biti održana 12. oktobra.\nOvaj događaj je, pored ukazane časti da Matica crnogorska u Bugarskoj predstavi svoju izložbu, značajna promocija blistavog trenutka crnogorske nacionalne kulture i identiteta – izdanja Crnojevića štamparije i štamparije Božidara i Vićenca Vukovića.\nIstog dana, u petak 11. oktobra u 14 sati, Matica crnogorska će sa Naučnim arhivom Bugarske akademije nauka potpisati ugovor o restauraciji, digitalizaciji i suizdavaštvu Psaltira s posljedovanjem, najrjeđe knjige iz Crnojevića štamparije, koja je u posjedu ove renomirane institucije.


NAPETO U BEOGRADU: Jake policijske snaga ušle u zgradu skupštine (VIDEO) | Vesti Dana\nNa manje od sat uoči protesta opozicije, u centru Beograda nema velikih gužvi, jedan broj pristalica opozicije stiže u centar grada, ali zasad ništa ne odaje utisak da sledi događaj, koji se, prema partijskim saopštenjima, najavljuje kao događaj visokog rizika.\nPredsednik Srbije i vladajućeg SNS jutros je poručio da se danas ništa posebno neće dogoditi, osim nešto buke.\nU prilog tome, na njegovom instagram profilu objavljena je fotografiju na kojoj se nalazi sa najbližim saradnicima u pripremama za odlazak u Kinu.\nI potpredsednica Vlade Zorana Mihajlović je uputila sličnu, umirujuću i radnu poruku, zakazujući za danas sastanak sa svim državnim sekretarima i pomoćnicima ministra u zgradi Vlade, povodom sporazuma sa Kinom koje je u petak potpisala u Dubrovniku.\nIz stranaka ipak stižu upozoravajuća saopštenja, na mogućnost provokacija.\nPrethodna noć nije bila mirna u brojnim lokalnim skupštinama, u kojima su boravili odbornici SNS kako bi sprečili pokušaj opozicije da nasiljem promene izbornu volju građana, a iz nekih su izbačeni.\nU Beograd stižu autobusi iz unutrašnjosti, uprkos špekulacijama da su zaustavljani, koje je demantovao ministar policije Nebojša Stefanović, kao i prevoznici.\nU gradu, kao i obično, ima turista.\nPred Skupštinom je postavljena bina, a u blizini su i „mobilni toaleti“, za koje nije prethodno traženo odobrenje, ali ih je inspekcija, nakon uvida, samo pomerila da ne budu na protivpožarnom putu.\nScenario protesta nije poznat, te je zasad teško proceniti kako će proteći ostatak dana.\nPoslanik DS Balša Božović rekao je danas novinarima u Skupštini Srbije da je MUP „okupirao zgradu“ parlamenta, a tvrdi da o tome nije obavešten skupštinski sekretarijat.\nOn je rekao da po Zakonu o Narodnoj skupštini jedino parlament ima ovlašćenje da pozove policiju.\n„Danas je promenjen režim rada u skupštini, MUP je okupirao zgradu. Ne možete u skupštinske sale i restoran, a čak se nalaze i u kancelarijama pojedinih stranaka“, rekao je Božović.\nSkupštinu od nepostojećih upada ipak ne čuvaju „hrabri“ poslanici SNS, nego ozbiljne policijiske snage. pic.twitter.com/Gf83d9swDC\n— Dragan Djilas (@DraganDjilas) 13. april 2019.\nKaže da je zatražio objašnjenje od generalnog sekretara, ali da on danas nije u parlamentu, te da mu je njegov zamenik rekao da sekretarijat nije obavešten odakle toliki broj policije, kao i da se za odgovor na to pitanje obrati MUP-u.\nBožović je naveo i da u parlament od jutros nisu mogli da uđu zaposleni, kao ni novinari.\nNjegovu konferenciju za medije sa skupštinske galerije posmatrao je veliki broj poslanika vladajuće koalicije.\nPre nego što je počela konferencija, u holu je bio i poslanik Radoslav Milojičić Kena, koji je poslanicima SNS-a dobacivao: „Je l čuvate skupštinu, šta će vam policija ako je vi čuvate?“.\nGeneralni sekretar Skupštine Srbije Srđan Smiljanić saopštio je danas da je dao saglasnost da pripadnici Ministarstva unutrašnjih poslova uđu u zgradu parlamenta, jer, kako je naveo, „imamo zakonsku obavezu da zaštitimo ljude i ovo zdanje od potencijalnog nasilnog upada“.\nMartinović: U skladu sa zakonom\nŠef poslaničke grupe Srpske napredne stranke u Skupštini Srbije Aleksandr Martinović izjavio je danas da je policija prisutna u skupštini u skladu sa zakonom i da je tu da štiti sve poslanike, ali i zbog toga da se ne bi ponovio 5. oktobar.\n„Policija je prisutna u skladu sa Zakonom o Narodnoj skupštini i tu nema ništa sporno. Policija je tu da štiti sve poslanike, i vlasti i opozicije“, rekao je Martinović na konferenciji za novinare u parlamentu.\nMartinović je naveo i da je policija u Skupštini i zbog toga da se ne ponovi 5. oktobar i spreči da „nasilnici i banditi upadnu u skupštinu, zapale je i odnesu neku vrednu sliku“.\nOn je poručio predsedniku Aleksandru Vučiću i Vladi Srbije da će poslanici vladajuće većine i dalje biti pouzdani partneri u borbi za modernu, pristojnu Srbiju.\nBAS: 221 autobus na redovnim linijama stigao u Beogradu\nBeogradska autobuska stanica (BAS) saopštila je danas da je jutros u Beograd ušao 221 autobus iz Srbije, te da su netačne informacije da su linije ka Beogradu ukinute.\n„Netačni su navodi da su linije ka Beogradu ukinute“, ističu u ovom saobraćajnom preduzeću.\nIntenzitet saobraćaja se odvija po redovnom subotnjem rasporedu, kaže se u saopštenju.\n(VIDEO) VUČIĆ USPEŠNO RASPRODAO ZEMLJU: Arapi postali najveći zemljoposednici u Srbiji!


Smog odgovoran za 400.000 umrlih godišnje u Evropi - Slika Vest\nHomeEkologijaSmog odgovoran za 400.000 umrlih godišnje u Evropi\nUkoliko se usvoje inovativne tehnološke mere za smanjenje količine smoga tokom narednih sedam godina, građani Evropske Unije uštedeće 183 milijardi evra, pokazuje najnovije istraživanje kompanije InnoEnergy, evropskog pokretača za održivu energiju podržanog od strane Evropskog Instituta za inovacije i tehnologiju.\nIzveštaj je predstavljen juče na svečanom prijemu u Briselu, u prisustvu brojnih evropskih političara i stručnjaka iz industrije.\n“Clean Air Challenge izveštaj nudi praktična rešenja koja mogu da pomognu poboljšanje zdravlja naših građana i samim tim budu od koristi za celokupno društvo. Moramo da počnemo sa usvajanjem ovih smernica širom Evropske Unije bez odlaganja”, izjavio je Jerzy Buzek, predsedavajući Komisije evropskog parlamenta za industriju, istraživanja i energetiku, i bivši predsednik Evropskog Parlamenta.\n“Ne smemo da zaboravimo da loš kvalitet vazduha različito utiče na ljude. Postoje velike razlike u uzrocima i efektima smoga u različitim geografskim oblastima., ali ono što je zajedničko za sve je da su najmlađi uvek među najpogođenijima. Ponosni smo što sarađujemo sa InnoEnergy-em na nalaženju rešenja za jedan ovako veliki problem”, rekla je Irena Pichola, partner i direktor za konsultantske usluge održivog razvoja Centralne Evrope iz Deloitte-a.\nPrema poslednjim podacima Svetske zdravstvene organizacija (SZO) svake godine u Srbiji zbog zagađenja vazduha prerano umre više od 5.400 ljudi. Analiza uticaja kvaliteta vazduha na zdravlje ljudi u periodu od 2010. do 2015. godine, uz pomoć najsavremenijeg softvera SZO, pokazala je da povećana količina emisije štetnih supstanci u vazduhu direktno utiče na povećanu smrtnost građana. Urađena su istraživanja o uticaju na zdravlje azot dioksida (NO2) i ozona (O3), a u 11 gradova, kao i analiza koliko emisija suspendovanih čestica (PM10) u vazduhu utiče na zdravlje.\nViše informacija o Clean Air Challenge izveštaju na sledećem linku cleanair.innoenergy.com\nClean Air Challenge izveštaDeloitteDiego Paviaizvršni direktor kompanije InnoEnergy


Gradonačelnik Novog Sada poručio: “Exit” ostaje novosadski - Glas Srpske\nTanjug 27.11.2020 16:16\nNOVI SAD - Muzički festival “Exit” definitivno ostaje u Novom Sadu, zaključeno je danas na sastanku između gradonačelnika Novog Sada Miloša Vučevića i predstavnika ove prestižne svjetske manifestacije, saopšteno je iz uprave grada Novog Sada.\nNakon što su razni mediji u regionu objavili vijest da uslijed krize izazvane pandemijom Edžit festival razmatra selidbu iz Srbije u “Srpskoj Atini” održan je sastanak upravo tim povodom.\nVučević je na sastanku izjavio da je upoznat sa veoma teškom situacijom u kojoj se našla celokupna muzička i festivalska privreda u Srbiji i svijetu, kao i o praksi evropskih zemalja u vezi sa podrškom svojim najugroženijim industrijama.\nPrvi čovjek Novog Sada je dodao; “Čak i u ovakvoj godini u kojoj je njihova osnovna delatnost praktično izbrisana, Exit je našao način da nas ponovo učini ponosnim, ostvarivši strateško partnerstvo sa dobitnikom Nobelove nagrade za mir i najvećom humanitarnom organizacijom na svetu, Svetskim programom za hranu pri Ujedinjenim nacijama”.\nVučević ističe da su milioni ljudi širom planete kroz ExitLife Stream - direktan prenos nastupa slavnih imena dens muzike, vidjeli nove fantastične snimke Petrovaradinske tvrđave i Novog Sada, kao i cijele Srbije.\nNa sastanku je istaknuto da bi u cilju ubrzanja oporavka novosadske turističke privrede, trebalo učiniti sve kako bi bila iskorjenjena činjenica da će upravo mladi biti ti koji će se prvi ponovo odvažiti na putovanja, kad se za to steknu bolji epidemiološki uslovi iduće godine.\nEdžit festival je od osnivanja do danas domaćoj turističkoj privredi donio više od 200 miliona evra, a sljedećih 200 miliona zarade se očekuje do 2030. godine, dok se vrijednost promocije Srbije na Exit-u često navodi kao - “neprocjenjiva”.


Domaći urednici imaju sjajne rezultate: Počinje takmičenje “#1Lib1Ref” Vikimedije Srbije – Naši u svetu\nDomaći urednici imaju sjajne rezultate: Počinje takmičenje “#1Lib1Ref” Vikimedije Srbije\nObjavljeno 15/01/21 u 08:00\nUdruženje Vikimedija Srbije iz Beograda učestvuje u takmičenju dodavanja referenci na Vikipediji na srpskom jeziku “#1Lib1Ref” (jedan bibliotekar, jedna referenca), koje počinje danas, na dan proslave 20. rođendana Vikipedije, i trajaće do 5. februara.\nTakmičenje će se odvijati u saradnji sa Univerzitetskom bibliotekom „Svetozar Marković”, Bibliotekom grada Beograda i Vikimedijinom Zajednicom Republike Srpske, a osim bibliotekara, moći će da se priključe svi zainteresovani pojedinci.\nKampanja je globalnog karaktera i sprovodi se u mnogim zemljama širom sveta u sklopu proslave rođendana Vikipedije na engleskom jeziku, 15. januara.\nCilj kampanje je motivisanje bibliotekara i svih zainteresovanih pojedinaca u davanju svog doprinosa najvećoj enciklopediji u ljudskoj istoriji, unošenjem referenci i izvora, a mnoge lokalne biblioteke širom sveta se priključuju ovoj akciji.\nVikimedija Srbije je u saradnji sa Zadužbinom Vikimedija i Vikimedijom Poljske uvela novine u kampanju ove godine i prvi put se kampanja dodavanja referenci organizuje u vidu takmičenja za zemlje Srednje i Istočne Evrope.\nKako navode iz direkcije Vikimedije Srbije, već nekoliko godina su domaći urednici u vrhu aktivnosti – u prošloj godini učesnici kampanje su ostvarili sjajne rezultate i zauzeli drugo mesto na globalnom nivou sa čak 4.052 unete reference, a ispred Vikipedije na srpskom jeziku je bila samo Vikipedija na hebrejskom.\nČak pet urednika Vikipedije na srpskom jeziku plasiralo se u 10 najboljih urednika ove globalne kampanje uređivanja referenci.\nSrpska Vikipedija druga u svetu po proverljivosti, petoro srpskih urednika se plasiralo u 10 najboljih\nTokom 2019. godine srpski učesnici su ostvarili treće mesto, a ispred njih su se našli samo urednici Vikipedija na engleskom i francuskom jeziku.\nVikimedija Srbije je nevladino, nestranačko udruženje, čiji su ciljevi promocija i podržavanje stvaranja, sakupljanja i umnožavanja slobodnog sadržaja na srpskom jeziku isključivo na neprofitan način, kao i ideje da svi ljudi imaju jednak pristup znanju i obrazovanju.\nUdruženje je registrovano u Srbiji i deluje kao jedini zvanični ogranak Vikimedije u Srbiji.\nProslava 20 godina svetske Vikipedije biće održana danas preko Zum platforme Vikimedije Srbije od 18.30, a onda od 20 časova se odmah nastavlja globalna onlajn proslava sa američkim i ostalim kolegama iz celog sveta.\nU Nemačkoj više od 20.000 novih slučajeva korone! Bild: “Razmatra se uvođenje NAJSTROŽEG lokdauna”


Francuski spasioci pomažu u Kostolcu i Šapcu\nFrancuski specijalni tim za spasavanje, koji je došao u Srbiju kao pomoć u spasavanju i saniranju posledica katastrofalnih poplava, danas je podeljen u dve grupe od po 20 ljudi, od kojih je jedna već angažovana u Šapcu, a druga je upućena u Kostolac.\nDruga grupa ostaje u Šapcu gde pomaže u evakuaciji i zaštiti stanovništva i njihovih dobara, pre svega kroz evakuaciju ljudi, ali i stoke u ugroženim selima.\nOdred od 40 francuskih specijalaca za spasavanje u slučaju poplava, među kojima su i ronioci, stigao je noćas u Beograd.\nPotpukovnik Žil Longri rekao je da je reč o interventnoj jedinici "broj jedan" koja je specijalizovana za delovanje u slučaju prirodnih katastrofa, poplava, ciklona, zemljotresa, oluja...\nFrancuski ambasador u Srbiji Franosa Gzavije Denio rekao je Tanjugu da je, takođe, dopremljeno 10 spasilačkih čamaca i opreme koja ima dobre mogućnosti za ispumpavanje vode.\n- Onog trenutka kada je srpska Vlada zamolila za pomoć međunarodne zajednice, istog dana je u Francuskoj doneta odluka da se uputi pomoć - rekao je francuski ambasador i potvrdio da je reč o polovini ukupnih kapaciteta Francuske za borbu protiv poplava.\nGalonići su pre pet godina pred naletima vode PREMEŠTALI STOKU NA TAVAN, a sada se plaše iste sudbine


Investitori Dojče berze podržali spajanje sa Londonskom\nAkcionari nemačkog berzanskog operatera, Dojče berze, podržali su velikom većinom glasova najavljeno spajanje njihove kompanije sa Londonskom berzanskom grupom (LSE).\n- Investitori koji poseduju 89 odsto kapitala u Dojče berzi su do 12. avgusta prihvatili sporazum, što je jasna podrška spajanju - izjavio je generalni direktor Dojče berze, Karsten Kengeter, a prenosi agencija Frans pres.\nMeđutim, za realizaciju ovog ugovora je pre svega potrebno "zeleno svetlo" Evropske komisije i nacionalnih tržišnih vlasti.\n- Sada ćemo se fokusirati na dobijanje neophodnih regulatornih i antimonopolskih odobrenja - izjavio je Kengeter.\nOdluka Velike Britanije da izađe iz EU je pomalo zakomplikovala stvari, jer je sedište udružene kompanija prvobitno trebalo da bude u Londonu.\nTa opcija se, međutim, sada čini malo verovatnom zbog protivljenja nemačkih regulatora.\nDojče berza je saopštila prošle nedelje da namerava da završi spajanje u prvoj polovini 2017. godine.


Godina koja je izmenila zdravstvenu sliku Evrope - CorD Magazine\nEvropljani su potvrdili da postoji jasan uticaj pandemije na mentalno stanje građana: jedna od četiri osobe oseća se nespokojno, još više ih pati od anksioznosti, dok 15 odsto ispitanika ima problema sa spavanjem.\nKod građana Srbije sindrom sagorevanja (burnout) najizraženiji – pokazuju rezultati novog međunarodnog istraživanja Štada grupe, u okviru koje posluje i Hemofarm, o tome kako su se Evropljani nosili sa pandemijom Covid-19 i u kojoj meri su se njihovi životi promenili tokom prethodnog perioda.\nU okviru ovog istraživanja, Štada je ispitivala šta ljudi u 15 evropskih zemalja (među kojima je i Srbija) misle o uticaju aktuelne pandemije Covid-19 na fizičko i mentalno zdravlje, na njihove zdravstvene i higijenske navike, koliko je poverenje u zdravstvene radnike, ali u i tzv. influensere u ovoj oblasti.\nKad je reč o uticaju pandemije na mentalno zdravlje građana u Srbiji, trećina ispitanika (31%) priznaje da je ona kod njih izazvala stres koji je vodio unutrašnjem nemiru, dok je u isto vreme gotovo identičan obim ispitanika (29%) rekao da ne oseća uticaj pandemije na mentalno zdravlje\nKada je reč o prevenciji i zdravom načinu života, velika većina Evropljana (70 odsto) spremna je da više ulaže u sopstveno zdravlje. Naime, 45 odsto ispitanika se sada hrani zdravije i raznovrsnije, a takođe su voljni da i za to plate. Otprilike trećina Evropljana je nedavno uvrstila neki vid fizičke aktivnosti u svoje slobodne aktivnosti. U Srbiji više od polovine ispitanika (54%) potvrdilo je da je tokom prethodnog perioda kupovalo zdraviju i kvalitetniju hranu, a skoro trećina (uglavnom mlađe populacije) posvetila se sportu.


Protest “Decu vam ne damo” | TV KANAL 9 NOVI SAD\nNaslovna EMISIJE Protest “Decu vam ne damo”\nProtest “Decu vam ne damo”\nVIDEO K9: Pokret "Živim za Srbiju" najavio je protest u ponedeljak ispred zgrade Predsedništva u Beogradu zbog, kako navode, sve vidljivije tendencije ka umanjivanju roditeljskih prava.\nProtest roditelja i građana pod nazivom “Decu vam ne damo” za ponedeljak u 17 časova ispred Predsedništva Srbije najavio je Pokret “Živim za Srbiju”.\nReč je, kako navode u saopštenju, o reakciji zabrinutih građana na sve vidljiviju tendenciju ka umanjivanju roditeljskih prava, a koja se ogleda u onemogućavanju roditelja da odlučuju o vakcinaciji svoje dece, nošenju maski u školama, kao i drugim aspektima vaspitanja i nege koja im prema Porodičnom zakonu Republike Srbije pripada.\nPrema njihovim rečima, sve su češća izmeštanja dece iz roditeljskih porodica, protivustavno i bez sudske odluke, te u korist ovoga navode saznanje o navodnom nenajavljenom odvođenju devojčice iz hraniteljske porodice o čemu su danima izveštavali domaći mediji.\nU saopštenju dodaju da su šokirani informacijama objavljenim jedino na društvenim mrežama o navodno poslednjim slučajevima beba preminulih nekoliko dana nakon vakcinacije, kao i o pozivima koje pojedini roditelji prethodnih dana navodno dobijaju iz centara za socijalni rad po prijavi škola za zanemarivanje dece, jer deca ne nose masku.\nNajavljeno je i potpisivanje peticije na protestu za izmenu Porodičnog zakona po navedenim pitanjima. Nakon protestne šetnje, najavljuju iz pokreta “Živim za Srbiju”, sačekaće ispred zgrade Radio televizije Srbije da reporter javnog servisa izvesti o tom događaju.\npokret živim za srbiju\nprotest decu vam ne damo\nPrethodni tekstDržavno prvenstvo u reli letenju\nSledeći tekstKonferencija srpskih nacionalnih organizacija


Мекалистер: Извештај са пет порука Србији - Нови Стандард\nMekalister: Izveštaj sa pet poruka Srbiji\n20.06.2018. 14:52 17.07.2020.\nIzvestilac EP za Srbiju poželeo našoj zemlji sreću u evrointegracijama i drugoj fazi Mundijala\nIzvestilac Evropskog parlamenta za našu zemlju, Dejvid Mekalister, poželeo je danas uspeh Srbiji na putu ka članstvu u EU, ali i na, kako je rekao, putu ka drugoj fazi takmičenja na Svetskom prvenstvu u Rusiji porukom: Srećno Srbijo, na srpskom jeziku.\nMekalister je nakon predstavljanja Nacrta izveštaja o Srbiji poželeo uspeh fudbalskoj reprezentaciji naše zemlje u predtsojećim mečevima sa Švajcarskom i Brazilom.\nKada je reč o debati koja se vodila u Spoljnoplitičkom odboporu Evropskog paralmeta o Nacrtu izveštaja o Srbiji Mekalister je konstatovao da u svim političkim grupama u EP postoji pozitivna atmosfera za dalji napredak Srbije ka članstvu u EU.\n”EU je tu jasna. Mi želimo da podržimo Srbiju i tu smo da nastavimo da joj pomažemo”, kaže Mekalister\nOn je pohavlio dobar i naporan rad Srbije na putu ka članstvu, a posebno napredak u oblasti ekonomije i regionalne saradnje i pomirenja.\n”Još posla ostalo je da se uradi u ooblasti vladavine prava, nezavisnog pravosuđa, borbe protiv korupcije i u reformi javne administracije”, napomenuo je Mekalister.\nSrbija je na putu ka EU i u poslednjih 12 meseci preduzela je važne korake u pravcu usklađivanja sa evropskim standardima, poručio je danas izvestilac Evropskog parlamenta za Srbiju Dejvid Mekalister predstavljajući nacrt svog izveštaja o Srbiji poslanicima Spoljnopolitičkog odbora Evropskog parlamenta.\nIzvestilac za Srbiju i predsedavajući Spoljnopoltičkim odborom Evropskog parlamenta u prvom predstavljanju nacrta svog izveštaja o Srbiji kaže da izveštaj ima pet ključnih poruka.\nKao prvu, Meklister je naveo dalji napredak zemlje u oblasti razvoja funkcionalne tržišne ekonomije, obezbeđivanje ekonomskog rasta i očcuvanje makroekonomske i monetarne stabilnosti. ”Pristupanje EU zavisi od učinaka koji se ogledaju u usvajanju i punoj primeni neophodnih reformi. Pristupanje Unije nisu datumi, već rezultati i iskreno se nadam da će Srbija nastaviti put ka članstvu i u narednim mesecima”, kaže Mekalister.\n”Iako Beograd pokazuje jasnu opredeljenost da reši neka od pitanja, važno je da se pojačaju napori, posebno u cilju obezbeđenja nezavisnosti pravosuđa i celokupnog pravosudnog sistema, i da se bezuslovno bori protiv korupcije i organizovanog kriminala”, kaže Mekalistre.\nMedijske slobode moraju da budu garantovane i u narednoj godini situacija u medijima u Srbiji mora se popraviti, treća je poruka Dejvida Mekalistera.\n”Svi se salžemo u ovom Odboru da je sloboda medija u srcu demokratije. Ona se ne može postići samo usvajanjem zakona, već i stvaranjem pozitivne atmosfere za medije”, podvlači Mekalister.\nU svojoj četvrtoj poruci izvestilac za Srbiju konstatuje da država nastavlja angažman na normalizaciji odnosa sa Kosovom i da na inicijativu predesednika Aleksandra Vučića vodi unutrašnji dijalog.\n”I Kosovo i Srbija treba sada da rade na punoj implementaciji svih već postignutih sporazuma i to u dobroj veri i na vreme. Formiranje Asoscijcije/Zajednice srpskih opština je prioritet, a mora se rešiti i pitanje energetike između dve strane”, navodi izvestilac.\nPetu poruku Mekalistre je uputio srpskom Parlamentu i pozvao na da efikasan nadzor izvršne vlasti u zemlji.\nNaglasio je da se transprentnost, sveobuhvatnost i kvalitet zakonodavnih procesa mora povećati, a korišćenje hitnih procedura smanjiti.\n”Narodna skupština mora aktivno da preuzme svoju ulogu u raspravi i nadzoru zakona”, zaključio je Dejvid Mekalister.\nOn je pozvao Srbiju da ne odlaže rad na obavezi postepenog usklađivaja spoljne i bezbednosne politike sa politikom EU.\nPoslanici AFETA do 30. avgusta mogu da ponose amandamne na nacrt izvešataja o Srbiji.\nNacrt bi trebalo da bude usvojen na Spoljnopolitičkom odboru u oktobru, a Evropski parlament bi u novembru trebalo da glasa i usvoji ziveštaj o Srbiji.\nIzvor Tanjug/Večernje novosti, 20. jun 2018.\nDnevne vestikosovoevrointegracijeEUizveštajMekalistermundijalsvetsko prvenstvoSrbija


Dejan Radonjić novi trener KK Crvena zvezda, zahvalnost kluba bivśem treneru Saśi Obradoviću – Sport\nKošarkaški klub Crvena zvezda i trener Saša Obradović sporazumno prekinuli saradnju, saopšteno je sa Malog Kalemegdana.\n„Klub se sa Sašom Obradovićem rastao u najboljim odnosima, kako i priliči kada je u pitanju igračka legenda kluba i čovek koji je ostavio neizbrisiv trag u istoriji KK Crvena zvezda“, navodi se u saopštenju.\nKlub je zahvalio Obradoviću na ogromnom trudu, radu i velikom profesionalizmu, i poželeo mu mnogo uspeha u daljem radu.\nNovi trener Crvene zvezde je Dejan Radonjić, potvrdio je košarkaški menadžer Miško Ražnatović na svom Tviter profilu.\nRadonjić je Zvezdu vodio od 2013. godine do 2017. godine, a sa crveno-belima je osvojio tri titule šampiona Srbije, tri puta Jadransku ligu i tri Kupa Radivoja Koraća.\nZvezda je sa Radonjićem igrala u četvrtfinalu Evrolige, gde je poražena od moskovskog CSKA.\nPosle Zvezde, Radonjić je vodio minhenski Bajern do januara 2020. godine.\nDomaća košarka, Košarka, VestiDejan Radonjić, KK Crvena zvezda, sasa obradovic\nPriča dana: Kako je mali srpski FK Obilić pokorio velike jugoslovenske klubove\nObradović: „Samo igraj Zvezdo i pobedi!“


Sudski tumači i prevodioci za grčki jezik Viših sudova Srbije\nPrevod sa srpskog na grčki i sa grčkog na srpski svih tekstova sa overom sudskog tumača u kratkom roku po povoljnim cenama!\nje danas jedan od najtraženijih sudskih tumača. Naš sudski prevodilac za grčki obavlja profesionalno i u kratkom roku prevođenje dokumenta na grčki za poslovne ili privatne svrhe.Naši sudski tumači/prevodioci za grčki jezik su ovlašćeni sudski tumači od strane Viših sudova Srbije. Sudski tumač za grčki jezik overava svojim pečatom i potpisom svaki prevedni dokument koji na taj način postaje zvanično priznati prevod.\nSudski tumač za grčki prevodi sledeća dokumenta:\n-Razne vrste lekarskih izveštaje\nI mnoga druga dokumenta i tekstove\nOvereni prevod dokumenata na grčki i prevod dokumenata sa grčkog na srpski izdajemo u dva istovetna primerka po ceni od jednog. Grčki jezik zauzima visoko mesto na listama primenjivih i atraktivnih jezika.. Poslednjih nekoliko decenija desila se prava ekspanzija kurseva grčkog jezika, što zbog migracija stanovništva, što zbog naših studenata koji sve češće biraju Grčku kao zemlju za studiranje. Sa rastom veza Srbije i Grčke, rasla je i potreba za prevodima sa srpskog na grčki jezik i sa grčkog na srpski jezik.\nPrevodioci i sudski tumači za grčki jezik koji čine naš tim na raspolaganju su Vam za sve vrste prevoda. Svi naši sudski tumači za grčki jezik imaju preko 25 godina iskustva u prevodilaštvu.\nPrevod sa overom na grčki jezik i sa grčkog na srpski jezik svih zvaničnih dokumenata ličnih i poslovnih, dokumenta za priznavanje diplome u Grčkoj, dokumenta potrebna za grčku radnu vizu, uverenja, potvrde o rezidentnosti i nerezidentnosti.\nPrevodimo na grčki jezik bez overe sudskog prevodioca tekstove za sajtove, brošure, reklamne materijale.\nSudski tumači prevodioci za madjarski jezik – naš tim\nSudski tumači za madjarski jezik koji čine naš tim su diplomirani filolozi i ovlašćeni su od strane Viših sudova Srbije za obavljanje posla sudskog tumača. Svi imaju dugogodišnje iskustvo u prevođenju u raznim oblastima.Iako visoko obrazovanje nije uslov da prevodilac postane sudski tumač, naše iskustvo govori da je najstručniji prevodilac za madjarski jezik osoba koja je diplomirani profesor ili diplomirani filolog određenog jezika.Ukoliko Vam je potreban overen prevod sa madjarskog jezika ili na madjarski jezik, kontaktirajte sa nama, zatražite ponudu i uverite se u vrhunski kvalitet prevoda po najpovoljnijim cenama.